അശ്ലീലവിഡിയോ നിർമാണം: കോവിഡ്കാലത്ത് പച്ചപിടിച്ച ‘വ്യവസായം’; ഒടുവിൽ നീലവല പൊട്ടി | Raj Kundra | Manorama Online\nഅശ്ലീലവിഡിയോ നിർമാണം: കോവിഡ്കാലത്ത് പച്ചപിടിച്ച ‘വ്യവസായം’;ഒടുവിൽ നീലവല പൊട്ടി\nജെറി സെബാസ്റ്റ്യൻ July 22, 2021 01:21 PM IST\nരാജ് കുന്ദ്ര, ഗെഹന വസിഷ്ഠ്\nകോവിഡ്കാലത്ത് പച്ചപിടിച്ച ‘വ്യവസായ’മായി മാറി അശ്ലീലവിഡിയോ നിർമാണം. കാഴ്ചക്കാരേറിയതോടെ സാധ്യത മനസ്സിലാക്കിയാണു നടി ശിൽപ ഷെട്ടിയുടെ ഭർത്താവും ഐപിഎൽ ടീം രാജസ്ഥാൻ റോയൽസ് മുൻ സഹഉടമയുമായ രാജ് കുന്ദ്ര കളത്തിലിറങ്ങുന്നത്. അറസ്റ്റിലായ നടി ഗെഹന വസിഷ്ഠിന്റെ മൊഴിയെത്തുടർന്നു തന്റെ സഹായി പിടിയിലായത് ഒടുവിൽ കുന്ദ്രയെയും കുടുക്കി\nഒരു വർഷം മുൻപു നടൻ സുശാന്ത് സിങ്ങിന്റെ മരണവാർത്തയും അതെച്ചൊല്ലിയുള്ള ലഹരിവിവാദങ്ങളുമാണു ബോളിവുഡിൽ നിറഞ്ഞുനിന്നതെങ്കിൽ നടി ശിൽപ ഷെട്ടിയുടെ ഭർത്താവ് രാജ് കുന്ദ്ര അശ്ലീല വിഡിയോ നിർമാണക്കേസിൽ അറസ്റ്റിലായതാണ് ഇപ്പോഴത്തെ ചർച്ച.\nശിൽപയ്ക്ക് നേരിട്ടു ബന്ധമില്ലെന്ന് പൊലീസ്; ബാങ്ക് അക്കൗണ്ടുകൾ പരിശോധിക്കും\nകോവിഡ്കാലത്ത് എല്ലാ മേഖലകളും തളർന്നപ്പോൾ പച്ചപിടിച്ച ‘വ്യവസായ’മാണ് അശ്ലീലവിഡിയോ (പോണോഗ്രഫി) രംഗം. നിയമത്തിന്റെ കണ്ണുവെട്ടിച്ചു പ്രവർത്തിക്കുന്നതിനാൽ ലോക്ഡൗൺ നിയന്ത്രണങ്ങളൊന്നും ബാധകമാകാതെ അശ്ലീലചിത്ര നിർമാണം കൂടുതൽ സജീവമായി. എല്ലാവരും വീട്ടിൽ അടച്ചിരുന്നകാലത്ത് കാഴ്ചക്കാരേറുകയും ചെയ്തു. ഒന്നാം ലോക്ഡൗണിന്റെ ആദ്യ മൂന്ന് ആഴ്ചകളിൽത്തന്നെ ഇന്ത്യയിൽ അശ്ലീല വിഡിയോകൾ കാണുന്നവരുടെ എണ്ണത്തിൽ 20% വർധനയുണ്ടായതായാണു കണക്ക്. പോൺ വെബ്സൈറ്റുകൾപോലെ ബ്ലോക്ക് ചെയ്യപ്പെടില്ലെന്നതിനാൽ അശ്ലീല ആപ്പുകൾക്കും പ്രചാരമേറി. ഈ ‘സാധ്യതകൾ’ തിരിച്ചറിഞ്ഞ് ഒന്നരവർഷം മുൻപാണു ബിസിനസുകാരൻ രാജ് കുന്ദ്ര ഇൗ രംഗത്തെത്തുന്നത്.\nവിഡിയോകൾ, ഫോട്ടോകൾ, ഹോട്ട് ഫോട്ടോ ഷൂട്ടുകൾ എന്നിവയുമായി ഹോട്ഷോട്സ് എന്ന മൊബൈൽ ആപ് അവതരിപ്പിക്കുകയാണു കുന്ദ്ര ആദ്യം െചയ്തത്. ആഗോളതലത്തിൽത്തന്നെ അശ്ലീലചിത്ര പ്രേക്ഷകർക്കിടയിൽ ‘ഇന്ത്യൻ’ എന്ന വിഭാഗത്തിന് ഇടം ലഭിച്ചതു പെട്ടെന്നാണ്.\nആപ്പിന്റെ വരിസംഖ്യയിലൂടെ ചുരുങ്ങിയകാലംകൊണ്ടു രാജ് കുന്ദ്ര കോടികൾ കൊയ്തെന്നു പൊലീസ് പറയുന്നു. ബിസിനസ്’ വളരുകയും ആപ് ചർച്ചാവിഷയമാവുകയും ചെയ്തതോടെ പൊലീസിന്റെ പിടിവീഴുമെന്നായി ആശങ്ക. അങ്ങനെയാണ് ഇതു ലണ്ടനിലുള്ള തന്റെ സഹോദരീഭർത്താവ് പ്രദീപ് ബക്ഷിയുടെ കെൻറിൻ എന്ന കമ്പനിക്കു കുന്ദ്ര കൈമാറുന്നത്.\nതുടർന്നും വിഡിയോകൾ മുംബൈയിൽ നിർമിച്ചിരുന്നതു രാജ് കുന്ദ്ര തന്നെയായിരുന്നു. അറസ്റ്റുണ്ടായാൽ വരുമാനം നഷ്ടമാകാതിരിക്കാൻ ബദൽ ആപ്പും സജ്ജമാക്കിയിരുന്നത്രേ! ഗൂഗിൾ പ്ലേ സ്റ്റോറും ആപ് സ്റ്റോറും വിവാദ ആപ് പിന്നീടു നീക്കി. അശ്ലീല ചിത്രങ്ങളുടെ നിർമാണവും പ്രചാരണവും ഇന്ത്യയിൽ നിയമവിരുദ്ധമാണെന്നിരിക്കെ വി ട്രാൻസ്ഫർ വഴി ഓൺലൈനായി ചിത്രങ്ങൾ ലണ്ടനിലേക്കു കൈമാറി അവിടെനിന്നാണ് അപ്‌ലോഡ് ചെയ്തിരുന്നത്.\nമുംബൈയിലെ മഡ് ഐലൻഡ്\nരഹസ്യചിത്രീകരണം മഡ് ഐലൻഡിൽ\nമുംബൈയിലെ അശ്ലീല സിനിമാ ചിത്രീകരണ സംഘത്തിന്റെ ഇഷ്ടയിടമാണ് ഒറ്റപ്പെട്ട പ്രദേശമായ മഡ് ഐലൻഡ്. വടക്കൻ മുംബൈയുടെ ഭാഗമായ ഇവിടേക്കു ബസിലും ഫെറിയിലും എത്താം. കടൽത്തീരവും റിസോർട്ടുകളുമാണു പ്രധാന ആകർഷണം. ഒട്ടേറെ സിനിമകളും സീരിയലുകളും ചിത്രീകരിച്ചിരുന്ന ഇവിടം വെബ് സീരിസ് സംഘങ്ങളുടെ പ്രിയകേന്ദ്രമാണിപ്പോൾ. അതിന്റെ മറവിലാണ് അശ്ലീല ചിത്രീകരണം കൊഴുത്തത്. റിസോർട്ട് വാടകയ്ക്കെടുത്ത് നാലോ അഞ്ചോ പേർ ഉൾപ്പെടുന്ന സംഘങ്ങളെത്തുകയാണു രീതിയെന്നു പൊലീസ് പറയുന്നു. നിർമാണവും ചിത്രീകരണവും മാർക്കറ്റിങ്ങുമെല്ലാം ഇവർ തന്നെ.\nനടികളെ സംഘടിപ്പിച്ചത് വെബ് സീരീസിന്റെ മറവിൽ\nസിനിമയിലും ടെലിവിഷൻ രംഗത്തും അവസരംതേടി രാജ്യത്തിന്റെ പല മേഖലകളിൽ നിന്നും മുംബൈയിലെത്തുന്ന യുവതികൾക്കിടയിലാണു സംഘം വലവിരിച്ചത്. വെബ് സീരീസുകളിൽ അവസരം വാഗ്ദാനം ചെയ്താണ് ഇവരെ സമീപിച്ചിരുന്നത്. അശ്ലീലവിഡിയോ ആണെന്നറിയുമ്പോൾ പിന്മാറുന്നവരെ ഭീഷണിപ്പെടുത്തി അഭിനയിപ്പിക്കും. 25,000 രൂപയാണു വാഗ്ദാനം ചെയ്തിരുന്ന പ്രതിഫലം.\nഒന്നോ രണ്ടോ ലക്ഷം മുതൽമുടക്കിൽ ഒരുക്കുന്ന ചിത്രങ്ങൾ ആപ്പുകളിൽ ഇടംപിടിക്കുമ്പോൾ വരിസംഖ്യാവരുമാനമായി പ്രതിദിനം ലക്ഷങ്ങളാണു നിർമാതാക്കളുടെ പോക്കറ്റിൽ എത്തുന്നതെന്ന് അന്വേഷണസംഘം പറയുന്നു. സമൂഹമാധ്യമങ്ങളിലാണ് ആപ്പുകളെക്കുറിച്ചുള്ള പരസ്യം നൽകിയിരുന്നത്.\nനഗ്നസീനുകള് ചിത്രീകരിച്ച് ഓഡിഷനുകള്; ചൂടോടെ വിപണിയിലെത്തും 'ഹോട്ട് കണ്ടന്റ്'\nനടിയുടെ അറസ്റ്റിൽനിന്ന് കുന്ദ്രയിലേക്ക്\nരഹസ്യവിവരത്തെത്തുടർന്നു ഫെബ്രുവരി ആദ്യം മഡ് ഐലൻഡിൽ പൊലീസ് നടത്തിയ പരിശോധനയാണു കേസിൽ വഴിത്തിരിവായത്. ആദ്യഘട്ടത്തിൽ അശ്ലീല വിഡിയോ ചിത്രീകരണത്തിന്5പേരെ അറസ്റ്റ് ചെയ്തു. പിന്നീട്, ഗെഹന വസിഷ്ഠ് എന്ന നടിയുടെ അറസ്റ്റ് രേഖപ്പെടുത്തി. എന്നാൽ, ഇൗ ഘട്ടത്തിലൊന്നും രാജ് കുന്ദ്രയിലേക്കു കേസ് എത്തുമെന്ന് ആരും കരുതിയില്ല.\nഗെഹനയുടെ മൊഴിയുടെ അടിസ്ഥാനത്തിൽ ഉമേഷ് കാമത്ത് എന്നയാൾ പിടിയിലായതോടെയാണു കുന്ദ്രയിലേക്ക് അന്വേഷണം എത്തിയത്. രാജ് കുന്ദ്രയുടെ സ്ഥാപനത്തിലെ മുൻ ജീവനക്കാരനായ ഉമേഷ്, യുകെ ആസ്ഥാനമായ കെൻറിൻ കമ്പനിയുടെ ഇന്ത്യൻ വിഭാഗത്തിന്റെ ചുമതലയാണു വഹിച്ചിരുന്നത്. ഇയാളും രാജ് കുന്ദ്രയും ചേർന്നാണ് അശ്ലീല ബിസിനസ് നടത്തിയിരുന്നതെന്നും പൊലീസ് പറയുന്നു. അഭിനയരംഗത്ത് ഉയർച്ച തേടിയെത്തിയ മൂന്നു യുവതികളാണ് ഇൗ സംഘത്തിനെതിരെ പൊലീസിനു മൊഴി നൽകിയിരിക്കുന്നത്. അശ്ലീലചിത്രങ്ങളിൽ അഭിനയിക്കാൻ നിർബന്ധിച്ചെന്നാണ് ആരോപണം.\nപ്രതിദിനം 8 ലക്ഷം രൂപ വരെ വരുമാനം\nകുന്ദ്രയും സഹോദരീഭർത്താവ് പ്രദീപ് ബക്ഷിയും തമ്മിലുള്ള വാട്സാപ് ചാറ്റുകളടക്കം ഒട്ടേറെ െതളിവുകൾ പൊലീസ് ശേഖരിച്ചിട്ടുണ്ട്. വിഡിയോകളും കരാർ രേഖകളും സാമ്പത്തിക ഇടപാടുകൾ സംബന്ധിച്ച വിവരങ്ങളും കുന്ദ്രയുടെ ഓഫിസിലും വസതിയിലും നടത്തിയ പരിശോധനയിൽ കണ്ടെത്തി.\nതുടക്കത്തിൽ പ്രതിദിനം 2-3 ലക്ഷം രൂപ അശ്ലീല ആപ്പിൽ നിന്നു ലഭിച്ചിരുന്നത് പിന്നീട് 6-8 ലക്ഷമായി ഉയർന്നത്രേ! സംഘവുമായി ബന്ധപ്പെട്ട വിവിധ ബാങ്ക് അക്കൗണ്ടുകളിലെ 7.5 കോടി രൂപ പൊലീസ് മരവിപ്പിച്ചിരിക്കുകയാണ്.\nമഞ്ഞുമലയുടെ ഒരു ഭാഗം മാത്രമേ പുറത്തുവന്നിട്ടുള്ളൂവെന്നു പൊലീസ് വ്യക്തമാക്കുന്നു. ലണ്ടനിൽ ജനിച്ചുവളർന്ന കുന്ദ്ര നേപ്പാളിൽ നിന്നുള്ള ആഡംബര ഷാൾ വിവിധ രാജ്യങ്ങളിലേക്കു കയറ്റുമതി ചെയ്താണു ബിസിനസ് രംഗത്തു ചുവടുറപ്പിക്കുന്നത്. പിന്നീട്, കെട്ടിടനിർമാണം, ഖനനം, സിനിമ ഫിനാൻസിങ്, സിനിമ നിർമാണം, സ്പോർട്സ്, റസ്റ്ററന്റ് എന്നിവയടക്കം ഒട്ടേറെ മേഖലകളിൽ സജീവമായി. മുൻപു രാജസ്ഥാൻ റോയൽസ് ഐപിഎൽ ടീമിന്റെ ഉടമകളിൽ ഒരാളായിരുന്നു. പിന്നീട് ഒത്തുകളി വിവാദത്തിൽ വിലക്കു നേരിട്ടു. കുന്ദ്രയുടെ വളർച്ചയ്ക്കു പിന്നിൽ അധോലോകമടക്കം മറ്റേതെങ്കിലും ശക്തികളുണ്ടോ എന്ന ദിശയിലേക്കും അന്വേഷണം നീളുമെന്നാണു സൂചന.\nEnglish Summary: Porn business of Raj Kundra and Gehana Vasisth


Oommen chandy's letter reveled involvement in Titanium scam\nതിരുവനന്തപ്പുരം: ട്രാവന്‍കൂര് ടൈറ്റാനിയം അഴിമതിയില് മുഖ്യമന്ത്രി ഉമ്മന്‍ചാണ്ടിക്ക് വ്യക്തമായ പങ്കുണ്ടെന്ന് തെളിയിക്കുന്ന രേഖകള് ഇന്ത്യാവിഷന് പുറത്തുവിട്ടു. അഴിമതിക്ക് വേണ്ടി മാത്രം രൂപകല്‍പ്പന ചെയ്ത മാലിന്യനിവാരണ പദ്ധതിക്ക് അംഗീകാരം നല്‍കുന്നതില് ഉമ്മന്‍ചാണ്ടി മുന്‍കൈയെടുത്തു എന്നതിന്റെ രേഖകളാണ് ഇന്ത്യാവിഷന് പുറത്തു വിട്ടത്. ഈ പദ്ധതിയിയുടെ പേരില് നടന്നത് 100 കോടിയിലധികം രൂപയുടെ അഴിമതിയാണ്.\nപദ്ധതി നടപ്പാക്കാന് മുന്‍കൈയ്യെടുത്ത് ഉമ്മന് ചാണ്ടി സുപ്രീംകോടതി മോണിറ്ററിംഗ് അധ്യക്ഷന് ത്യാഗരാജന് 2005 ഏപ്രില് 23നും 2006 ജനുവരി 5നും അയച്ച കത്തുകളാണ് ചാനല് പുറത്ത് വിട്ടത്. ഉമ്മന് ചാണ്ടി പ്രത്യേക താല്‍പര്യമെടുത്ത് കത്തയച്ചത് മന്ത്രിസഭയും മലിനീകരണ നിയന്ത്രണബോര്‍ഡും ഇറക്കുമതി അംഗീകരിക്കുന്നതിനു മുമ്പാണ്.\n2006ലെ തിരഞ്ഞെടുപ്പിന് തൊട്ടുമുന്‍പ് ധൃതി പിടിച്ച് ഇറക്കുമതി ചെയ്ത ഇപ്പോള് തുരുമ്പെടുത്ത് നശിക്കുന്ന പുറത്തുവരാത്ത സാധനസാമഗ്രികളുടെ ദൃശ്യങ്ങളും ചാനല് പുറത്തു വിട്ടു. കമ്മീഷന് നേടുക എന്ന ഒറ്റലക്ഷ്യം മുന്‍നിര്‍ത്തി 62 കോടി രൂപയുടെ യന്ത്രസാമഗ്രികളാണ് അപ്രായോഗികമായ മാലിന്യ നിവാരണ പദ്ധതിക്ക് വേണ്ടി 2006 ല് കമ്പനി ഇറക്കുമതി ചെയ്തത്.


sanju v samson | സൂപ്പർ ഓവറിൽ രാഹുലിനൊപ്പം സഞ്ജുവിനെ ആദ്യം ബാറ്റിങ്ങിന് അയയ്ക്കാനായിരുന്നു തീരുമാനം; പ്രഹരശേഷിയുടെ കാര്യത്തിൽ ഇരുവരെയും വെല്ലാനാവില്ലല്ലോ; പരിചയ സമ്പന്നനെന്ന നിലയിൽ ക്യാപ്ടൻ ഇറങ്ങണമെന്ന രാഹുലിന്റെ അഭ്യർത്ഥനയിൽ തീരുമാനം മാറി; സഞ്ജു സാംസൺ നിർഭയനായ കളിക്കാരൻ; എല്ലാം വരുതിയിലാക്കാനുള്ള സുവർണാവസരമായിരുന്നു; പിച്ചിന്റെ സ്വഭാവം മനസ്സിലാക്കുന്നതിൽ പിഴവുപറ്റി: മലയാളി താരത്തെ വാനോളം പുകഴ്‌ത്തി ക്യാപ്ടൻ കോലി - MarunadanMalayalee.com\nFebruary 01, 202008:41 AM IST Permalink\nവെല്ലിങ്ടൻ: മലയാളി താരം സഞ്ജു സാംസണിന്റെ പ്രതിഭയിൽ ക്യാപ്ടന് പൂർണ്ണ വിശ്വാസം. സഞ്ജു സാംസൺ നിർഭയനായ കളിക്കാരനാണെന്ന് ഇന്ത്യൻ ക്യാപ്റ്റൻ വിരാട് കോലി. ന്യൂസിലണ്ടിനെതിരായ സൂപ്പർ ഓവറിലും സഞ്ജുവിനെ വിടാനായിരുന്നു ക്യാപ്ടന് താൽപ്പര്യം. എന്നാൽ പരിചയ സമ്പന്നതയുടെ പേരിലെ ചർച്ച സഞ്ജുവിനെ ലിസ്റ്റിൽ രണ്ടാമനാക്കി.\nമത്സരം സൂപ്പർ ഓവറിലേക്കു നീണ്ടപ്പോൾ ലോകേഷ് രാഹുലിനൊപ്പം സഞ്ജുവിനെ ആദ്യം ബാറ്റിങ്ങിന് അയയ്ക്കാനായിരുന്നു ടീമിന്റെ തീരുമാനം. പ്രഹരശേഷിയുടെ കാര്യത്തിൽ ഇരുവരെയും വെല്ലാനാവില്ലല്ലോ. എന്നാൽ, കൂടുതൽ പരിചയ സമ്പന്നനെന്ന നിലയിൽ ഞാൻ കൂടെ ഇറങ്ങണമെന്ന രാഹുലിന്റെ അഭ്യർത്ഥനപ്രകാരമാണ് തീരുമാനം മാറ്റിയത്. സമ്മർദ്ദഘട്ടമായതിനാൽ താൻ തന്നെ രംഗം കൈകാര്യം ചെയ്യാമെന്ന് കരുതിയെന്നും കോലി വ്യക്തമാക്കി. 'സഞ്ജു സാംസൺ നിർഭയനായ കളിക്കാരനാണ്. എല്ലാം വരുതിയിലാക്കാൻ ഇന്ന് സുവർണാവസരമായിരുന്നു. പിച്ചിന്റെ സ്വഭാവം മനസ്സിലാക്കുന്നതിൽ നമുക്കു പിഴവുപറ്റി. ആദ്യത്തെ സിക്‌സിനുശേഷം അതേ വേഗം തുടരാനായിരുന്നു ശ്രമം. നടന്നില്ല. സഞ്ജുവിനെ കുറിച്ച് കോലിക്ക് പറയാനുള്ളത് ഇതാണ്.\nസൂപ്പർ ഓവറിൽ 14 റൺസ് വിജയലക്ഷ്യവുമായിറങ്ങിയ ഇന്ത്യ അഞ്ചു പന്തിൽത്തന്നെ വിജയം കുറിച്ചിരുന്നു. ആദ്യ രണ്ടു പന്തുകളിൽ സിക്‌സും ഫോറും നേടിയ ലോകേഷ് രാഹുൽ മൂന്നാം പന്തിൽ പുറത്തായെങ്കിലും തുടർന്നെത്തിയ സഞ്ജുവിനെ സാക്ഷിനിർത്തി ഒരു ഡബിളും ഫോറും സഹിതം കോലി ടീമിനെ വിജയത്തിലെത്തിച്ചു. മത്സരത്തിൽ രോഹിത് ശർമയ്ക്ക് വിശ്രമം അനുവദിച്ചാണ് പകരം സഞ്ജു സാംസണ് അവസരം നൽകിയത്. ലോകേഷ് രാഹുലിനൊപ്പം ഇന്നിങ്‌സ് ഓപ്പൺ ചെയ്ത സഞ്ജു നേരിട്ട മൂന്നാം പന്തിൽ സ്‌കോട്ട് കുഗ്ഗെലെയ്‌നെതിരെ സിക്‌സർ നേടിയെങ്കിലും അഞ്ചാം പന്തിൽ പുറത്തായി. ഒരു സിക്‌സ് സഹിതം എട്ടു റൺസ്. ഇതിനു മുൻപ് ശ്രീലങ്കയ്ക്കെതിരായ മത്സരത്തിലും നേരിട്ട ആദ്യ പന്തിൽത്തന്നെ സിക്‌സർ നേടിയ സഞ്ജു തൊട്ടടുത്ത പന്തിൽ പുറത്തായിരുന്നു.\n'ഇന്നത്തെ മത്സരം പ്രധാനപ്പെട്ടൊരു പാഠം കൂടി പറഞ്ഞുതരുന്നുണ്ട്. മത്സരത്തിന്റെ ഏതു ഘട്ടത്തിലും ശാന്തത കൈവിടാതിരിക്കുക. സംഭവിക്കുന്ന കാര്യങ്ങൾ ശാന്തമായി നിരീക്ഷിക്കുക. അവസരം കിട്ടുമ്പോൾ തിരിച്ചടിക്കുക - അതാണ് വേണ്ടതെന്ന് സഞ്ജുവിനെ ഉപദേശിക്കാനും കോലി മറന്നില്ല. അവസാന മത്സരത്തിലും സഞ്ജു കളിക്കുമെന്ന സൂചനയാണ് കോലി നൽകുന്നത്. അതിൽ മികവ് കാട്ടിയാൽ ടീമിലെ സ്ഥിരം മുഖമായി സഞ്ജുവിന് മാറാൻ കഴിയും. ന്യൂസിലണ്ടിനെതിരായ നാലാം മത്സരത്തിൽ കൂറ്റനടികളിലൂടെ ആവേശ താരമാക്കാനാണ് സഞ്ജു വി സാംസണിന്റെ ശ്രമം. നിലയുറപ്പിച്ച് വ്യക്തിഗത സ്‌കോർ ഉയർത്തുകയെന്നതിന് അപ്പുറം കൂറ്റൻ അടികളിലൂടെ ടീമിനൊപ്പം നിൽക്കാനായിരുന്നു സഞ്ജുവിന്റെ തീരുമാനം. രണ്ടാം ഓവറിലെ ആദ്യ പന്തിൽ സിക്സർ പറത്തി പ്രതീക്ഷയായി. പക്ഷേ ഷോട്ട് തെരഞ്ഞെടുപ്പിൽ വീണ്ടും പിഴവ് സംഭവിച്ചപ്പോൾ വില്ലിങ്ടണിൽ നിരാശനായി സഞ്ജുവിന്റെ മടക്കം.\nവെല്ലിങ്ടണിൽ സഞ്ജുവിനെ ഓപ്പണറാക്കാനായിരുന്നു മാനേജ്മെന്റിന്റെ തീരുമാനം. അതുകൊണ്ട് തന്നെ സഞ്ജു കളഞ്ഞു കുളിച്ചത് ടീമിൽ സ്ഥിര സാന്നിധ്യമാകാനുള്ള സുവർണ്ണാവസരമാണ്. കിസിൽ നിലയുറപ്പിച്ച് വമ്പൻ ഇന്നിങ്സ് കളിക്കാൻ അവസരമുണ്ടായിരുന്നു. ഇതിനൊപ്പം ഇന്ത്യയ്ക്കായിരുന്നു ബാറ്റിംഗും. അതിനാൽ സമ്മർദ്ദമില്ലാതെ ബാറ്റ് ചെയ്യുകയും ചെയ്യാമായിരുന്നു. ഉജ്ജ്വല ഫോമിലുള്ള കെ എൽ രാഹുലായിരുന്നു സഞ്ജുവിനൊപ്പം ഇന്നിങ്സ് ഓപ്പൺ ചെയ്തത്. സ്‌കോർ ഉയർത്താനുള്ള എല്ലാ ഷോട്ടുകളും സ്വന്തമായുള്ള താരമാണ് രാഹുൽ. അതുകൊണ്ട് തന്നെ സഞ്ജുവിന് ക്രീസിൽ നിലയറുപ്പിക്കാൻ അവസരമുണ്ടായിരുന്നു. മോശം പന്തുകൾ ബൗണ്ടറി പറത്തി റൺസ് നേടാനായിരുന്നു ശ്രമിക്കേണ്ടിയിരുന്നത്. അതിന് പകരം വിക്കറ്റിലേക്ക് വന്ന പന്തിനെ കൂറ്റനടിയിലൂടെ ലോങ് ഓഫിന് മുകളിൽ സിക്സർ പറത്താനായിരുന്നു സഞ്ജുവിന്റെ ശ്രമം.\nഓവറിന്റെ ആദ്യ പന്തിൽ സിക്സർ നേടിയ ആത്മവിശ്വാസത്തിലായിരുന്നു ഇത്. എന്നാൽ അക്ഷരാർത്ഥത്തിൽ ഷോട്ട് തെരഞ്ഞെടുപ്പ് തെറ്റി. പന്തിന്റെ വേഗത ജഡ്ജ് ചെയ്തതിൽ പിഴവ് സഞ്ജുവിന് വിനയായി. വിക്കറ്റ് നഷ്ടമാകുകയും ചെയ്തു. അഞ്ചു പന്തിൽ നിന്ന് ഒരു സിക്‌സടക്കം എട്ടു റൺസെടുത്ത സഞ്ജുവിനെ സ്‌കോട്ട് കുഗ്ലെയ്‌നാണ് പുറത്താക്കിയത്. കുഗ്ലെയ്‌ന്റെ ആദ്യ പന്ത് സിക്‌സറിന് പറത്തിയ ശേഷമായിരുന്നു സഞ്ജുവിന്റെ പുറത്താകൽ. മിച്ചെൽ സാന്റ്‌നർ ക്യാച്ചെടുത്തു. നേരത്തെ ടോസ് നേടിയ ന്യൂസീലൻഡ് ഇന്ത്യയെ ബാറ്റിങ്ങിനു വിടുകയായിരുന്നു. സൂപ്പർ ഓവർ വരെ നീണ്ട ത്രില്ലറിനൊടുവിൽ മൂന്നാം മത്സരം ജയിച്ച് ന്യൂസീലൻഡിൽ ആദ്യമായി ട്വന്റി-20 പരമ്പര നേടാനായതിന്റെ ആഹ്ലാദവും ആത്മവിശ്വാസവും നിറഞ്ഞ ടീം ഇന്ത്യക്കുതന്നെയായിരുന്നു നാലാം ത്സരത്തിലും മുൻതൂക്കം. അതുകൊണ്ട് തന്നെ സഞ്ജുവിന് മികച്ച അവസരമായിരുന്നു ഈ മത്സരം.\nഓസ്ട്രേലിയയ്ക്കെതിരായ പരമ്പരയിലെ അവസാന മത്സരത്തിൽ സഞ്ജു കളിച്ചിരുന്നു. അന്നും സിക്സർ പറത്തി പ്രതീക്ഷ നൽകിയ ശേഷം സഞ്ജു പുറത്തായി. അതുകൊണ്ട് തന്നെ ഇനി പ്രതിഭ തെളിയിക്കാൻ ഒരു അവസരത്തിൽ കൂടുതൽ സഞ്ജുവിന് മാനേജ്മെന്റ് നൽകാൻ ഇടയില്ലെന്നാണ് വിലയിരുത്തൽ.\nരണ്ടാം വരവ് ഗംഭീരമാക്കാൻ വിക്കറ്റ് കീപ്പർ ബാറ്റ്‌സ്മാനും


Saturday 12 August 2017 8:31 pm IST\nകൊല്ലങ്കോട്:പലകപ്പാണ്ടി പദ്ധതിയില് നിന്നുള്ള വെള്ളം ചുള്ളിയാര് ഡാമിലേക്ക് കൃത്യമായി എത്തുന്നുണ്ടെന്ന് ഉറപ്പാക്കുന്നതില് ജലസേചന വകുപ്പ് അനാസ്ഥ കാട്ടുകയാണെന്ന് ബിഡിജെഎസ് മണ്ഡലം നേതൃത്വം ആരോപിച്ചു. പദ്ധതി പ്രദേശം ബിഡിജെഎസ് നേതാക്കള് സന്ദര്‍ശിച്ചു. ചുള്ളിയാര് ഡാമിലേക്ക് വരുന്ന വെള്ളം മണലൂറ്റുകാര് പലയിടത്തും പാഴാക്കുന്നത് സംഘം കണ്ടെത്തി. പലകപ്പാണ്ടി ചുള്ളിയാര് അക്വഡേറ്ററില് വലിയ കനാല് നിര്‍മ്മിച്ച് ധാരാളം ഹോസ് പൈപ്പുകള് വഴി വെള്ളം മാന്തോപ്പുകളിലേക്ക് കടത്തുന്നുണ്ട്. ഇത്തരം സംഘങ്ങള്‍ക്ക് അധികൃതര് ഒത്താശ ചെയ്യുന്നതായി കര്‍ഷകര് ആരോപിക്കുന്നു. പലകപ്പാണ്ടിയില് തുടക്കത്തിലുള്ള ഷട്ടറുകള് തുറന്നുകിടക്കുന്ന നിലയിലാണ്. ഇതും ചുള്ളിയാര് ഡാമിലേക്കുള്ള ഒഴുക്ക് കുറയ്ക്കുന്നു. ഇതുമൂലം വൃഷ്ടിപ്രദേശങ്ങളില് നിന്നുള്ള വെള്ളം പൂര്‍ണമായും ചുള്ളിയാര് ഡാമിലെത്തുന്നില്ല. ഇതുമൂലം മേഖലയിലെ കാര്‍ഷികകുടിവെള്ള ആവശ്യത്തിന് വേനലിലേക്ക് വെള്ളം കരുതാനാവാത്ത അവസ്ഥയുണ്ടാകുന്നതായും സംഘം ആരോപിച്ചു. ബിഡിജെസ് സംസ്ഥാന വൈസ് പ്രസിഡന്റ് എ.എന്. അനുരാഗ്, ജില്ലാ വൈസ് പ്രസിഡന്റ് കെ.സി.മുരളീധരന്, മണ്ഡലം പ്രസിഡന്റ് ആര്.അരവിന്ദാക്ഷന്, സെക്രട്ടറി എസ്.ദിവാകരന്, എ.ശശീവന്, പി.ഗിരിദാസ്, എ.ഗംഗാധരന്, ബാലകൃഷ്ണന്, പ്രസാദ് എന്നിവരും എലവഞ്ചേരി, മുതലമട, കൊല്ലങ്കോട് പഞ്ചായത്തുകളില് നിന്നുള്ള പ്രവര്‍ത്തകരുമാണ് പ്രദേശം സന്ദര്‍ശിച്ചത്.\nകുടിവെള്ളം ; പഞ്ചായത്ത് അനാസ്ഥ കാണിക്കുന്നു\nഅണക്കെട്ടുകള് വറ്റിവരളുന്നു; പാലക്കാട്ടെ കര്‍ഷകര് പ്രതിസന്ധിയില്\nജനത്തെ ദുരിതത്തിലാഴ്ത്തി വവ്വാക്കാവില് മത്സ്യക്കച്ചവടം\nഅതിരപ്പിള്ളി പദ്ധതി അപ്രസക്തം


newshead: ആ മനസ്സുകളിൽ നിങ്ങളെങ്ങനെയായിരിക്കും?\nആ മനസ്സുകളിൽ നിങ്ങളെങ്ങനെയായിരിക്കും?\nഅയാളെക്കുറിച്ച് മിണ്ടല്ലേ, ഉള്ള സന്തോഷം കൂടി ചോർന്നു പോവും. തൊട്ടതിനും പിടിച്ചതിനുമൊക്കെ കുറ്റം കണ്ടെത്തുന്ന അയാൾ വൃത്തികെട്ട രസം കൊല്ലിയാണ്. ഒരാളുടെ ആത്മഗതം അറിയാതെ ഉച്ചത്തിലായി. ഞാനാകെ സ്തംഭിച്ചു. എനിക്ക് നല്ല പരിചയമുള്ള മറ്റൊരു സുഹൃത്തിനെക്കുറിച്ചാണീ കേൾക്കുന്നത്. വളരെ മാന്യനും വിനയന്വിതനുമായി എനിക്ക് അനുഭവപ്പെട്ട ഒരു വ്യക്തി മറ്റൊരാളുടെ മനസ്സിൽ ഇത്രയേറെ നിന്ദ്യനും വെറുക്കപ്പെട്ടവനുമായ ഒരാളായി സ്ഥാനം പിടിച്ചത് ഏറെ അത്ഭുതപ്പെടുത്തി. ഒരു പക്ഷേ പറഞ്ഞയാളുടെ എന്തെങ്കിലും സ്വഭാവ ദോഷം കൊണ്ടാവുമോ അദ്ദേഹത്തെ അങ്ങനെ വിലയിരുത്തിയത്? ഒരു വേള ഞാൻ ആലോചിച്ചു. അതായിരിക്കില്ല. അയാൾ അങ്ങനെ മറ്റുള്ളവരെ മോശമായി ചിത്രീകരിക്കുന്ന ആളല്ലല്ലോ.\nനിത്യേന നമ്മളുമായി ഒരുപാട് ആളുകൾ ഇടപഴകുന്നുണ്ട്. ഓരോരുത്തരുടെ മനസ്സിലും നമ്മെ കുറിച്ചുള്ള ചിത്രങ്ങൾ പല വിധമായിരിക്കും. അവരോരുത്തരുടെയും മനസ്സിൽ നമ്മെ കുറിച്ച് അവർ രേഖപ്പെടുത്തിയ ചിത്രങ്ങളുടെ പ്രിന്റൗട്ട് കിട്ടാനുള്ള വല്ല സാങ്കേതിക വിദ്യയും കണ്ടുപിടിച്ചാൽ നല്ല രസമുണ്ടാവും. അല്ലേ?\nഏതാനും വർഷങ്ങൾക്കു മുമ്പ് എന്റെ യൂനിവേഴ്‌സിറ്റിയിലുള്ള ജോർദാനിയായ ഒരു സഹപ്രവർത്തകൻ എന്തോ വായിച്ച് നിർത്താതെ പൊട്ടിച്ചിരിക്കുന്നത് കണ്ടപ്പോൾ ഞാൻ കാര്യം തിരക്കി. ഭർത്താവിൽനിന്നും വിവാഹ മോചനം തേടി കോടതിയെ സമീപിച്ച യുവതി കേസിൽ വിജയിച്ചതിന്റെ വാർത്തയായിരുന്നു അയാൾ വായിച്ചുകൊണ്ടിരുന്നത്. കേസിനിടയാക്കിയ സംഭവം അതീവ വിചിത്രവും രസകരവുമാണ്. ഒരു ദിവസം വീട് വിട്ടിറങ്ങിയ ഭർത്താവിനെ കുറച്ചു നേരം കഴിഞ്ഞ് ഭാര്യ ഫോൺ ചെയ്യുന്നു. അപ്പോൾ തൊട്ടടുത്ത മുറിയിൽനിന്നും ഒരു പട്ടി കുരയ്ക്കുന്ന ശബ്ദം കേൾക്കാൻ തുടങ്ങി. ഫോണുമായി ഭാര്യ ആ മുറിയിലേക്ക് ചെന്നുനോക്കിയപ്പോൾ ഭർത്താവ് മറന്നു വെച്ച ഫോണിൽ നിന്നുള്ള റിംഗ് ടോണാണതെന്നു അവൾക്കു മനസ്സിലായി. കൗതുകത്തോടെ അവൾ ആ ഫോൺ കൈയിലെടുത്തു അതിൽ തെളിയുന്ന പേരും നമ്പറും വായിച്ചു നോക്കി. പട്ടിയുടെ കുര റിംഗ് ടോണാക്കി തന്റെ നമ്പറിനോടൊപ്പം ഗ്വാണ്ടനാമോ എന്ന പേരാണ് ഭർത്താവ് ഫോണിൽ സേവ് ചെയ്തതെന്ന് അവൾ ഞെട്ടലോടെ തിരിച്ചറിഞ്ഞു. ഇത്ര നിന്ദ്യവും പരിഹാസ്യവുമായ രീതിയിൽ തന്നെ ഫോണിൽ രേഖപ്പെടുത്തിയ ഒരാളുടെ ഇണയായി ജീവിതം തുടരാൻ താൽപര്യമില്ലെന്ന തീരുമാനവുമായി ആ യുവതി കോടതിയെ സമീപിക്കുകയായിരുന്നുവത്രേ. കോടതി വിധിയിൽ ആരാണ് കൂടുതൽ സന്തോഷിച്ചിട്ടുണ്ടാവുകയെന്നതാർക്കറിയാം?\nനമ്മുടെയൊക്കെ പേര് വിവരങ്ങൾ പലരുടെയും ഫോണിലും മനസ്സിലും ഏതൊക്കെ രീതിയിൽ ഏതൊക്കെ ചിത്രവും ശബ്ദവും ചേർത്തായിരിക്കും രേഖപ്പെട്ടു കിടക്കുന്നുണ്ടാവുക? സ്വദേശികളും വിദേശികളുമായ പലരുടെയും പേര് ഓർത്തുവെക്കാൻ പല രസകരങ്ങളായ അപരനാമങ്ങളും ഫോണിൽ രേഖപ്പെടുത്തിവെക്കുന്ന ചിലരെ ഓർത്തു പോയി. അവരിൽ ചിലർക്ക് പിണഞ്ഞ അമളികളും ഓർമ വന്നു. നേരത്തെ നമ്പർ വാങ്ങിച്ചത് ഓർമയില്ലാതെ ചിലപ്പോൾ മറ്റേയാൾക്ക് നമ്പർ പറഞ്ഞു കൊടുത്ത് തൊട്ടടുത്തു നിന്ന് ഇങ്ങോട്ട് മിസ് കാൾ ചെയ്യിക്കുമ്പോൾ, അല്ലെങ്കിൽ ചില ക്ലിപ്പുകളും ഫോട്ടോകളും തൊട്ടടുത്തിരിക്കുന്ന ആളുടെ വാട്‌സാപ്പിലേക്ക് അയക്കേണ്ടി വരുമ്പോഴൊക്കെ അബദ്ധവശാൽ ചിലരുടെ അപരനാമങ്ങൾ അവർ കണ്ടെത്തിയതിനെ തുടർന്നുണ്ടായ പുകിലുകൾ അവർ പങ്കുവെച്ചതെല്ലാം ഓർമയിലെത്തി.\nഎന്നാൽ നോക്കൂ. ചില മുഖങ്ങൾ ഓർമയിലെത്തുമ്പോൾ തന്നെ നമുക്ക് പുത്തനുണർവ് കൈവരും. പറഞ്ഞറിയിക്കാനാവാത്ത ഒരു തരം ഉത്സാഹവും ആനന്ദവും നമ്മിൽ ഉണരും. നമ്മുടെ മാതാപിതാക്കൾ ഗുരുനാഥർ, സുഹൃത്തുക്കൾ, സഹപ്രവർത്തകർ, യാത്രക്കിടയിൽ കണ്ടുമുട്ടിയവർ ഒക്കെയാവും അവരിൽ അധികവും. വായന ഇത്തിരി നേരം നിർത്തി ഒന്നോർത്തു നോക്കൂ. ഏതൊക്കെ മുഖങ്ങളാണ് അത്തരത്തിൽ പെട്ടെന്ന് മനസ്സിൽ തെളിയുന്നത്? ആ മുഖങ്ങളുടെ പ്രത്യേകതകൾ എന്തൊക്കെയാണ്? ഇനി, നിങ്ങളുമായി നിരന്തരം ഇടപഴകുന്ന ഒരാളാണിത് വായിക്കുന്നതെന്നു കരുതുക. ഇത് പോലെ അവർ വായന നിർത്തി സന്തോഷവും ആവേശവും പകരുന്നവരെ ഓർത്തു നോക്കിയാൽ തെളിയുന്ന മുഖങ്ങളുടെ കൂട്ടത്തിൽ നിങ്ങളുടെ മുഖം ഉൾപ്പെടുമോ? വെറുതെ ഒന്നാലോചിച്ചു നോക്കൂ.\nനമ്മെ നാം കാണുന്ന ഒരു കാഴ്ചയുണ്ട്. നമ്മെ മറ്റുള്ളവർ കാണുന്ന ഒരു കാഴ്ചയുമുണ്ട്. മുമ്പ് സൂചിപ്പിക്കപ്പെട്ടത് പോലെ പല കാരണങ്ങളാൽ വിവിധ ചിത്രശബ്ദവികാര വിന്യാസങ്ങളിലായിരിക്കും ഓരോരുത്തരും നമ്മെ അവരുടെ മനോമുകുരത്തിൽ രേഖപ്പെടുത്തിയിട്ടുണ്ടാവുക. നമ്മെ കുറിച്ചുള്ള മതിപ്പ് നമ്മളിലും മറ്റുള്ളവരിലും രൂപപ്പെടുത്തുന്നതിൽ ഈ രണ്ടു തരം കാഴ്ചകൾക്കുമുള്ള പങ്ക് വളരെ വലുതാണ്. നാം ആകർഷണീയമായ വ്യക്തിത്വമുള്ളവരാണോ അല്ലയോ എന്നറിയാൻ നമുക്ക് നമ്മെ കുറിച്ചുള്ള ബോധവും നമ്മോടുള്ള പെരുമാറ്റത്തിൽ മറ്റുള്ളവർ കൈക്കൊള്ളുന്ന ശൈലിയും അവർ സ്വാഭാവിക[...]


'വൈകിയിരുന്നെങ്കില് കൊച്ചി മെട്രോയുടെ ബോഗിയും മോന്‍സന്റെ വീട്ടില് നിന്ന് കണ്ടെത്തിയേനെ'; ബെഹ്റയെ പരിഹസിച്ച് സന്ദീപ് വാര്യര് - Keralabhooshanam Daily 'വൈകിയിരുന്നെങ്കില് കൊച്ചി മെട്രോയുടെ ബോഗിയും മോന്‍സന്റെ വീട്ടില് നിന്ന് കണ്ടെത്തിയേനെ'; ബെഹ്റയെ പരിഹസിച്ച് സന്ദീപ് വാര്യര്\nHome/NEWS/KERALA/‘വൈകിയിരുന്നെങ്കില് കൊച്ചി മെട്രോയുടെ ബോഗിയും മോന്‍സന്റെ വീട്ടില് നിന്ന് കണ്ടെത്തിയേനെ’; ബെഹ്റയെ പരിഹസിച്ച് സന്ദീപ് വാര്യര്\nകൊച്ചി: പുരാവസ്തുവ്യാപാരമെന്ന പേരില് കോടികള് തട്ടിയ കേസില് അറസ്റ്റിലായ മോണ്‍സന് മാവുങ്കലിനൊപ്പം മുന് ഡിജിപി ലോക്നാഥ് ബെഹ്റ, എഡിജിപി മനോജ് എബ്രഹാം എന്നിവര് നില്‍ക്കുന്ന ചിത്രം പുറത്തുവന്നിരുന്നു. പിന്നാലെ, തട്ടിപ്പുകാരനുമായി സൗഹൃദം സ്ഥാപിച്ച ഇരുവരെയും പരിഹസിച്ച് നേതാക്കള് രംഗത്ത്. വൈകിയിരുന്നെങ്കില് കൊച്ചി മെട്രോയുടെ ബോഗിയും മോന്‍സന്റെ വീട്ടില് നിന്ന് കണ്ടെത്തിയേനെ എന്നാണു സന്ദീപ് ജി വാര്യര് പരിഹസിക്കുന്നത്.\nലക്ഷക്കണക്കിന് കോടി റിസര്‍വ് ബാങ്ക് തടഞ്ഞു വച്ചു എന്ന കളളക്കഥയൊക്കെ തൊണ്ട തൊടാതെ വിഴുങ്ങാന് ലോക്നാഥ് ബെഹ്റയ്ക്കും മനോജ് എബ്രഹാമിനും എങ്ങനെ സാധിച്ചുവെന്നാണ് അദ്ദേഹം ചോദിക്കുന്നത്. ഒന്നുകില് ഇവന്‍മാരൊക്കെ മണ്ടന്‍മാരാണ്, അല്ലെങ്കില് തട്ടിപ്പുകാരനാണെന്ന് അറിഞ്ഞ് തന്നെ കൂട്ടുനിന്നതാണെന്ന് വിശ്വസിക്കേണ്ടി വരുമെന്നാണ് സന്ദീപ് വാര്യര് കുറിക്കുന്നത്.\nതട്ടിപ്പുകാരന് മോന്‍സണ് അവകാശപ്പെട്ടത് പോലെ ടിപ്പുവിന്റെ വാളും സിംഹാസനവും ഒക്കെ ഒരു സ്വകാര്യ വ്യക്തിക്ക് വീട്ടില് സൂക്ഷിക്കാനാകുമോ ? അതെല്ലാം രാജ്യത്തിന്റെ പൊതു സ്വത്തല്ലേ ? പുരാവസ്തു വകുപ്പ് ഏറ്റെടുക്കേണ്ടവയല്ലേ ? ഈ ഫോട്ടോയില് കാണുന്ന രണ്ട് പോലീസുകാര്‍ക്കും , പിന്നെ കെപിസിസി അദ്ധ്യക്ഷന് സുധാകരനുമൊക്കെ ഈ സംശയം എന്തു കൊണ്ട് തോന്നിയില്ല ? ഫോട്ടോയില് പുറകില് കാണുന്നത് ആനക്കൊമ്പാണെങ്കില് ഈ രണ്ട് പോലീസ് ഓഫീസേഴ്‌സും അതിന്റെ നിയമ സാധുത പരിശോധിക്കേണ്ടിയിരുന്നില്ലേ ? ലക്ഷക്കണക്കിന് കോടി റിസര്‍വ് ബാങ്ക് തടഞ്ഞു വച്ചു എന്ന കളളക്കഥയൊക്കെ തൊണ്ട തൊടാതെ വിഴുങ്ങാന് ഇവര്‍ക്ക് എങ്ങനെ സാധിച്ചു ?\nഒന്നുകില് ഇവന്‍മാരൊക്കെ മണ്ടന്‍മാരാണ്.\nഅല്ലെങ്കില് തട്ടിപ്പുകാരനാണെന്ന് അറിഞ്ഞ് തന്നെ കൂട്ടുനിന്നതാണെന്ന് വിശ്വസിക്കേണ്ടി വരും. പിടിക്കപ്പെടാന് വൈകിയിരുന്നെങ്കില് കൊച്ചി മെട്രോയുടെ ഒരു ബോഗിയും മോന്‍സന്റെ വീട്ടില് നിന്ന് കണ്ടെത്തിയേനെ. രണ്ടാം ലോകമഹായുദ്ധകാലത്ത് ജര്‍മന് ബോംബാക്രമണത്തില് തകര്‍ന്ന ലണ്ടന് ട്രാം കൊച്ചിയില് എന്ന് ചാനല് വാര്‍ത്തയും വരും.


യുപിയിൽ 2017 മുതൽ ഏറ്റുമുട്ടലിൽ കൊല്ലപ്പെട്ടതു 139 കുറ്റവാളികൾ - Media Malayalam (മീഡിയ മലയാളം)\nയുപിയിൽ 2017 മുതൽ ഏറ്റുമുട്ടലിൽ കൊല്ലപ്പെട്ടതു 139 കുറ്റവാളികൾ\nലക്നോ: യുപിയിൽ 2017 മുതൽ ഏറ്റുമുട്ടലിൽ കൊല്ലപ്പെട്ടതു 139 കുറ്റവാളികൾ. 3196 പേർക്കു പരിക്കേറ്റു. 13 പോലീസുകാർക്കും ജീവൻ നഷ്ടമായി. 1122 പോലീസുകാർക്കു പരിക്കേറ്റു. യുപി അഡീഷണൽ ചീഫ് സെക്രട്ടറി(ആഭ്യന്തരം) അവിനാശ് കുമാർ അവസ്തിയാണ് ഇക്കാര്യം അറിയിച്ചത്.\nഗുണ്ടാ ആക്ട് പ്രകാരം 1500 കോടി രൂപയുടെ അനധികൃത സ്വത്തുക്കൾ സർക്കാർ പിടിച്ചെടുത്തു. 13,700 കേസുകളാണ് ഗുണ്ടാ ആക്ട് പ്രകാരം രജിസ്റ്റർ ചെയ്തത്. നാലു വർഷത്തിനിടെ 43,000 പേരെ അറസ്റ്റ് ചെയ്തു. വാരാണസി മേഖലയിലാണ് ഏറ്റവും അധികം കേസുകൾ രജിസ്റ്റർ ചെയ്തത്. 200 കോടി രൂപയുടെ സ്വത്തുക്കൾ പിടിച്ചെടുത്തു.\nin clashes since 2017\nPrevious articleസംസ്ഥാന വ്യാപകമായി 958 മാംസ വ്യാപാര സ്ഥാപനങ്ങളിൽ പരിശോധന\nNext articleവെള്ളനാത്തുരുത്തിൽ ഭാര്യയെ ഭർത്താവ് കുത്തിക്കൊന്നു


Pakistan won 129 runs,sports | Irish malayali Pathram Malayalam News paper for Ireland Malayalee\nയുഎഇക്കെതിരെ പാക്കിസ്ഥാന് 129 റണ്‍സ് ജയം\n: സ്വന്തം ലേഖകന് in Sports, കളിക്കളം on March 4, 2015\nനേപ്പിയര്: ലോകകപ്പില് യുഎഇക്കെതിരെ പാക്കിസ്ഥാന് 129 റണ്‍സിന്റെ ജയം. പാക്കിസ്ഥാന് ഉയര്‍ത്തിയ 340 റണ്‍സ് ലക്ഷ്യമിട്ട് ബാറ്റിംഗിനിറങ്ങിയ യുഎഇക്ക് 50 ഓവറില് 210 റണ്‍സെടുക്കാനെ കഴിഞ്ഞുളളു. 93 റണ്‍സെടുത്ത പാകിസ്താന് താരം അഹമദ് ഷെഹ്‌സാദാണ് മാന് ഓഫ് ദ മാച്ച്. ലോകകപ്പിലെ പാക്കിസ്ഥാന്റെ തുടര്‍ച്ചയായ രണ്ടാം ജയമാണിത്.\nകുറ്റന് വിജയലക്ഷ്യവുമായി ഇറങ്ങിയ യുഎഇക്ക് തുടക്കത്തിലെ തന്നെ മുന് നിരവിക്കറ്റുകള് നഷ്ടെട്ടതാണ് തിരിച്ചടിയായത്. പത്തോവറിനിടെ യു.എ.ഇയുടെ മൂന്നു വിക്കറ്റുകള് നഷ്ടപ്പെട്ടു. അംജദ് അലി(2), ബെറെന്‍ഗര് (14), മലയാളിയായ കൃഷ്ണ ചന്ദ്രന് (0) എന്നിവരാണ് തുടക്കത്തിലേ പുറത്തായത്. പിന്നീട് ഖുറം ഖാനും (43) ഷൈമാന് അന്‍വറും (52) ഒത്തുചേര്‍ന്ന് പതിയെ യു.എ.ഇ സ്‌കോര് ബോര്‍ഡ് ചലിപ്പിക്കുകയായിരുന്നു. പത്താം ഓവറില് ചേര്‍ന്ന ഈ സഖ്യം 32ാം ഓവര് വരെ ഒന്നിച്ച് നിര്‍ണായകമായ 83 റണ്‍സ് കൂട്ടിച്ചേര്‍ത്തു. തുടര്‍ന്ന് ഷൈമാനും ഇന്ത്യക്കാരനായ സ്വപ്നില് പാട്ടീലും ഒത്തുചേര്‍ന്ന് 32 റണ്‍സുംചേര്‍ത്തു. സ്വപ്നില് (36) അംജദ് ജാവേദും (40) എന്നിവര് ചേര്‍ന്നാണ് യു.എ.ഇ സ്‌കോര് 200 കടത്തിയത്.\nഷെഹ്‌സാദ് (93), ഹാരിസ് സൊഹൈല് (70), മിസ്ബാഉള് ഹഖ് (65) എന്നിവരുടെ മികവിലാണ് പാകിസ്താന് സ്‌കോര് 300 കടക്കാന് സഹായിച്ചത്.്. മഞ്ജുല ഗുരുജ് നാല് പാക് വിക്കറ്റുകള് വീഴ്ത്തി അഫ്ഗാന് നിരയില് മികവ് തെളിയിച്ചിരുന്നു.


12th Man Movie Review Mohanlal And Jeethu Joseph Keeps The Promise In Third Outing Too - Malayalam Filmibeat\n| Updated: Friday, May 20, 2022, 19:23 [IST]\nദൃശ്യത്തിനും ദൃശ്യം ടുവിനും ശേഷം മോഹന്‍ലാലും ജീത്തു ജോസഫും ഒരുമിക്കുന്ന സിനിമയാണ് 12ത് മാന്. മൂന്നാമത്തെ സിനിമയിലേക്ക് എത്തുമ്പോഴും ഈ കോമ്പോയില് നിന്നും പ്രതീക്ഷിക്കുന്ന നിലവാരം കാത്തുസൂക്ഷിക്കാന് ജീത്തുവെന്ന സംവിധായകന് സാധിച്ചിട്ടുണ്ട്. സമീപകാല മോഹന്‍ലാല് സിനിമകളെ വച്ചു നോക്കുമ്പോള് അദ്ദേഹത്തിലെ താരത്തേയും നടനേയും വേണ്ട തരത്തില് ഉപയോഗിക്കാന് ജീത്തുവിന് സാധിച്ചിട്ടുണ്ടെന്ന് തന്നെ പറയാം.\nട്വല്‍ത്ത് മാന് എന്ന പേര് മനസിലേക്ക് ആദ്യം കൊണ്ടു വരുന്നത് 12 ആംഗ്രി മെന് എന്ന ലോക ക്ലാസിക് സിനിമയാണ്. കുറ്റവാളിയെയോ ഇരയേയോ കുറ്റകൃത്യമോ കാണിക്കാതെ അടച്ചിട്ട മുറിയിലിരുന്ന് പ്രതിയ്ക്ക് എന്ത് ശിക്ഷ നല്‍കണമെന്ന 12 അംഗ ജൂറിയുടെ ചര്‍ച്ചയിലൂടെ കേസ് തെളിയിക്കുന്നതാണ് ആ സിനിമ പറഞ്ഞത്. ലോകത്തിന്നുവരെ ഇറങ്ങിയ ത്രില്ലര്-കുറ്റാന്വേഷണ സിനിമകളിലൊരു ബെഞ്ച് മാര്‍ക്കും അത്ഭുതവുമാണ് ഈ സിനിമ.\nഇവിടെ ട്വല്‍ത്ത് മാന് പറയുന്നതും അടച്ചിട്ട മുറിയ്ക്കുള്ളില് നടക്കുന്ന തുറന്നു പറച്ചിലുകളെക്കുറിച്ചാണ്. പക്ഷെ പ്രതിയും ഇരയുമൊക്കെ ആ പന്ത്രണ്ട് പേരില് തന്നെയുണ്ട്. അഗതാ ക്രിസ്റ്റിയുടെ വിഖ്യാതമായ ചെറുകഥകളെ ഓര്‍മ്മിപ്പിക്കുന്നൊരു ഹുഡണ് ഇറ്റ് ത്രില്ലറാണ് ട്വല്‍ത്ത് മാന്. കൊവിഡ് പശ്ചാത്തലത്തില് ചിത്രീകരിച്ച സിനിമ ആ ബാഹ്യ വെല്ലുവിളികളെ സ്റ്റോറി ടെല്ലിംഗ് മികവിലൂടെ നേരിടുന്ന ഒന്നാണ്.\nപതിനൊന്ന് പേര് അടങ്ങുന്നൊരു സൗഹൃദ സംഘം. ഒരുമിച്ച് പഠിച്ചവരും അവരുടെ പങ്കാളികളും. പതിനൊന്ന് പേരും താമസിക്കുന്നതും ഒരിടത്ത്. കൂട്ടത്തില് മിസ്റ്റര് പെര്‍ഫെക്ടായ സിദ്ധാര്‍ത്ഥിന്റെ വിവാഹത്തിന് മുന്നോടിയായുള്ള ബാച്ചിലര് പാര്‍ട്ടിയ്ക്ക് വേണ്ടിയാണ് അവര് ഹില്‍ടോപ്പിലുള്ള റിസോര്‍ട്ടിലേക്ക് എത്തുന്നത്. അവിടെ അവരെ കാത്ത് ക്ഷണിക്കപ്പെടാത്ത അതിഥിയായി ചന്ദ്രശേഖര് എന്ന പന്ത്രണ്ടാമനും.\nഈ സംഘത്തിലൂടെ ഒരു കൊലപാതകത്തിന്റെ ചുരുളഴിക്കുകയാണ് ജീത്തു ജോസഫ്. മുമ്പും ഇത്തരത്തിലുള്ള ക്ലോസ്ഡ് ആയൊരിടത്തു നടക്കുന്ന കുറ്റാന്വേഷണ കഥകള് നമ്മള് കണ്ടിട്ടുണ്ട്. അതിലൊക്കെ കണ്ടത് പോലെ ആര്?, എന്തിന്? എന്നീ ചോദ്യങ്ങളുടെ ഉത്തരമാണ് ചിത്രം തേടുന്നത്. ആ ഉത്തരങ്ങള് തേടിയുള്ള യാത്രയില് അനാവരണം ചെയ്യപ്പെടുന്ന രഹസ്യങ്ങള് കുറ്റാന്വേഷണത്തെ ജീവന് മരണ പോരാട്ടത്തിന്റെ സ്വഭാവമുള്ളൊരു ഗെയിമാക്കി മാറ്റുകയാണ്.\nകഥാപാത്രങ്ങളുടെ ബാക്ക്‌സ്റ്റോറിയോ മാനസികാവസ്ഥയോ എസ്റ്റാബ്ലിഷ് ചെയ്യാതെ നേരിട്ട് അവരെ അവതരിപ്പിച്ചാണ് സിനിമ തുടങ്ങുന്നത്. പ്രേക്ഷകര്‍ക്കായി വളരെ ബേസിക്കായ അറിവ് മാത്രമാണ് ഓരോ കഥാപാത്രത്തെക്കുറിച്ചും നല്‍കുന്നത്. പോകെ പോകെയാണ് കഥാപാത്രങ്ങളുടെ സ്വഭാവ സവിശേഷതകളെക്കുറിച്ചും അവര്‍ക്കിടയിലെ ബന്ധത്തിലെ വിള്ളലുകളെക്കുറിച്ചും ആഴത്തെക്കുറിച്ചുമൊക്കെ സിനിമ സംസാരിക്കുന്നത്.\nവളരെ ലിമിറ്റഡ് ആയൊരിടത്ത് നടക്കുന്ന കഥ എന്നതിന്റേയും കൊവിഡ് സാഹചര്യത്തിന്റേയും പരിമിതികള് സിനിമയുടെ പ്രൊഡക്ഷനിലും മറ്റും വ്യക്തമാണെങ്കിലും ജീത്തു ജോസഫ് എന്ന തെളിയിക്കപ്പെട്ട സംവിധായകന് സ്റ്റോറി ടെല്ലിംഗ് മികവ് തന്നെയാണ് ട്വല്‍ത്ത് മാനെ ഒരു സ്ലോ ബേണിംഗ് ത്രില്ലറാക്കി മാറ്റുന്നത്. ജീത്തുവിന്റെ മുന് സിനിമകളെ പോലെ നാടകീയത നിറഞ്ഞ ഡയലോഗുകള് ട്വല്‍ത്ത് മാനിലില്ല. നായകന്റെ അതിമാനുഷികതയും ആഘോഷിച്ച് കാണുന്നില്ല. വളരെ സട്ടിലായാണ് സിനിമ പ്രേക്ഷകരുമായി സംവദിക്കുന്നത്.\nവലിയൊരു താരനിര തന്നെ ചിത്രത്തിലുണ്ട്. ഇവരെ തന്റെ കഥയുടെ ഗതിയെ മുന്നോട്ട് നയിക്കാനായി വേണ്ട വിധത്തില് തന്നെ ജീത്തു ഉപയോഗിച്ചിട്ടുണ്ട്. കഥാപാത്രങ്ങളുടെ ഭാവങ്ങളിലൂടെ നേരത്തെ തന്നെ താനാണ് വില്ലന് എന്ന് തോന്നിപ്പിക്കാതെ, രഹസ്യങ്ങള് തുറന്നു വരുന്നത് പോലെ ഓരോ കഥാപാത്രത്തേയും തുറന്ന് കാണിക്കാനാണ് ജീത്തുവും തിരക്കഥാകൃത്ത് കെആര് കൃഷ്ണ കുമാറും ശ്രമിച്ചിരിക്കുന്നത്.\nമോഹന്‍ലാല് എന്ന നടനെ സംബന്ധിച്ച് സമീപകാലത്ത് ഏറ്റവും തൃപ്തി നല്‍കിയ സിനിമയാണ് ട്വല്‍ത്ത്മാന്. ഏച്ചുകെട്ടുകളോ, ബഹളങ്ങളോ ഇല്ലാതെ തന്നില് ഏല്‍പ്പിച്ച കഥാപാത്രത്തെ അദ്ദേഹം വൃത്തിയായി അവതരിപ്പിച്ചിട്ടുണ്ട്. അദ്ദേഹത്തിലെ നടന് വളരെ അനായാസം ചെയ്ത് ഫലിപ്പിക്കാനാകുന്ന, വെല്ലുവിളിക്കാത്ത കഥാപാത്രമായിരുന്നു ചന്ദ്രശേഖര്. സിനിമയുടെ ഛായാഗ്രഹണവും, വിഎഫ്എക്‌സും സിനിമയുടെ ഒഴുക്കിനെ സഹായിക്കുന്നതാണ്. പശ്ചാത്തല സംഗീതവും ഗ്രിപ്പ് നല്‍കുന്നുണ്ട്. അതേസമയം ചിലയിടത്ത് മൂഡിന് ചേരുന്നുണ്ടോ എന്നതും സംശയമാണ്.\nകല്ലുകടിയായി തോന്നുന്നത് ക്ലൈമാക്‌സില് ഒരു വാഹ് ഫാക്ടര് ഇല്ല എന്നതാണ്. അതുവരെ പിടിച്ചിരുത്തിയ ചോദ്യത്തിനുള്ള ഉത്തരം തൃപ്തികരമായി തോന്നിയേക്കില്ല പലര്‍ക്കും. എങ്കിലും മൂന്നാം വരവിലും ജീത്തുവും മോഹന്‍ലാലും വിഷമിച്ചിട്ടില്ല. ആകാംഷ നിലനിര്‍ത്തി കൊണ്ട് തന്നെ കഥ പറഞ്ഞു പോകുന്ന, സ്ലോ ബേണര് ആയൊരു ത്രില്ലര് ആണ് ട്വല്‍ത്ത് മാന്..!\n12th Man Movie Review Mohanlal And Jeethu Joseph Keeps The Promise In Third Outing Too


ശബരിമലയിലെ മേല്‍നോട്ട ചുമതലയ്ക്ക് ഐജി ശ്രീജിത്തിനെ കൂടി നിയമിച്ചു; സോഷ്യല് മീഡിയയിലും നിരീക്ഷണം കര്‍ശനമാക്കി പൊലീസ് ,IG Sreejith too took charge in Sabarimalakeralaonlinenews.com | Malayalam news, kerala news, onlinenews,\nMonday April 22nd, 2019 - 8:28:pm\nശബരിമലയിലെ മേല്‍നോട്ട ചുമതലയ്ക്ക് ഐജി ശ്രീജിത്തിനെ കൂടി നിയമിച്ചു; ...\nPublished: Thursday 18 October 2018 05:00:24 PM\nപമ്പ: ശബരിമലയില് സ്ഥിതി അതീവ ഗുരുതരമായ സാഹചര്യത്തില് പമ്പയില് നിന്നും സന്നിധാനം വരെയുളള മേല്‍നോട്ടത്തിനായി ഐജി ശ്രീജിത്തിനെക്കൂടി നിയോഗിച്ചു. പാലക്കാട് എസ്പി ദേബേഷ് കുമാര് ബെഹ്‌റയ്ക്കാണ് പമ്പയുടെ ചുമതല.ക്രമസമാധാന ചുമതലയ്ക്ക് ഇന്നലെ മേല്‍നോട്ടം വഹിച്ചത് എഡിജിപി അനില് കാന്ത് മിശ്രയും ഐജി മനോജ് എബ്രഹാമും ആയിരുന്നു. ഇവര്‍ക്ക് പുറമെയാണ് ഉന്നത പൊലീസ് ഉദ്യോഗസ്ഥരെ സന്നിധാനത്തിന്റെ സുരക്ഷ ചുമതല ഏല്‍പ്പിച്ചിരിക്കുന്നത്.\nസോഷ്യല് മീഡിയയിലും പൊലീസ് നിരീക്ഷണം കര്‍ശനമാക്കിയിട്ടുണ്ട്. വ്യാജസന്ദേശങ്ങള് പ്രചരിപ്പിച്ചാല് പൊലീസ് കടുത്ത നടപടികളിലേക്ക് കടക്കും. മതസ്പര്‍ധ വളര്‍ത്തുന്ന സന്ദേശങ്ങളയച്ചാല് ജാമ്യമില്ലാ വകുപ്പ് പ്രകാരം കേസെടുക്കും. പൊലീസുകാരെ ആക്രമിക്കാനുളള സന്ദേശങ്ങളടക്കം സോഷ്യല് മീഡിയ വഴി പ്രചരിക്കുന്ന സാഹചര്യത്തിലാണിത്.\nഅതേസമയം, പമ്പ മുതല് സന്നിധാനം വരെയുളള ഭാഗത്ത് കൂടുതല് പൊലീസുകാരെ വിന്യസിക്കാനാണ് തീരുമാനം. കാനനപാതയില് മുഴുവന് പൊലീസുകാരെ വിന്യസിക്കാന് സാധിക്കാത്ത സാഹചര്യത്തില് ആളുകള് വിശ്രമിക്കാനിരിക്കുന്ന പോയിന്റുകള് കേന്ദ്രീകരിച്ച് സുരക്ഷയൊരുക്കാനാണ് ശ്രമം.\nRead more topics: IG Sreejith, too took, charge, in Sabarimala,\nIG Sreejith too took charge in Sabarimala\nഓട്ടോ - ടാക്സി നിരക്ക് വർധിപ്പിക്കുന്നു


| പഴങ്ങള് കഴിക്കാം രോഗങ്ങള് അകറ്റാം | Mangalam\nTuesday, February 20, 2018 Last Updated 11 Min 56 Sec ago English Edition\nSaturday 09 Sep 2017 03.15 PM\nപഴങ്ങള് കഴിക്കാം രോഗങ്ങള് അകറ്റാം\nഓരോ പഴവര്‍ഗത്തിനും വ്യത്യസ്ത ഗുണങ്ങളാണുള്ളത്. അതിനാല് പഴവര്‍ഗങ്ങളുടെ ഗുണമറിഞ്ഞ് അവ തെരഞ്ഞെടുക്കുക.\nഇനി പഴങ്ങളുടെ കാലമാണ്. ദാഹം ശമിപ്പിക്കുകയും ഉ ന്മേഷം പ്രദാനം ചെയ്യുന്ന പഴങ്ങള് ശരീരത്തിന്റെ ശരിയായ പ്രവര്‍ത്തനങ്ങളെ സഹായിക്കുന്നു. ഓരോ പഴവര്‍ഗത്തിനും വ്യത്യസ്ത ഗുണങ്ങളാണുള്ളത്. അതിനാല് പഴവര്‍ഗങ്ങളുടെ ഗുണമറിഞ്ഞ് അവ തെരഞ്ഞെടുക്കുക.\nആയുര്‍വേദശാസ്ത്ര വിധി പ്രകാരം രക്തവര്‍ധനവിനും രക്തശുദ്ധിക്കും മുന്തിരി ഒരുത്തമ ഷധമാണ്. ഇത് ഊര്‍ജവും ഉന്മേഷവും പ്രദാനം ചെയ്യും. സ്ത്രീകള്‍ക്കുണ്ടാകാറുള്ള ആര്‍ത്തവസംബന്ധമായ തകരാറുകള്‍ക്ക് മുന്തിരിനീര് കുടിക്കുക. ന്യുമോണിയ, മലേറിയ, ടൈഫോയ്ഡ്, ജ്വരം എന്നിവയുള്ളപ്പോള് ദാഹശമനത്തിനായി മുന്തിരി ഉപയോഗിക്കാവുന്നതാണ്.\nകുടലുകളെ ശുദ്ധമാക്കി ഉടലിന് ആരോഗ്യം പ്രദാനം ചെയ്യും. മുന്തിരിക്കൃഷിയില് കീടനാശിനികള് പ്രയോഗിക്കുന്നതിനാല് മാര്‍ക്കറ്റില്‍നിന്ന് വാങ്ങിയ മുന്തിരി നല്ല പോലെ കഴുകിയെടുത്ത ശേഷമേ ഉപയോഗിക്കാവൂ.\nഇതിലടങ്ങിയിട്ടുള്ള പോഷകാംശം പാലിന് തുല്യമാണ്. ഓറഞ്ച് ശരീരത്തിന് അഴകും, ആരോഗ്യവും ഓജസും തേജസും ഉണ്ടാക്കും. ചര്‍മ്മസൗന്ദര്യത്തിനും മുഖസൗന്ദര്യത്തിനുമൊക്കെ ഓറഞ്ചുനീര് ഉത്തമമാണ്. കുഞ്ഞുങ്ങള്‍ക്ക് ഓറഞ്ചുനീര് കൊടുത്താല് രോഗപ്രതിരോധശക്തി ഉണ്ടാകുമെന്ന് മാത്രമല്ല സാധാരണ അസുഖങ്ങളൊന്നും തന്നെ അവരെ പിടികൂടുകയില്ല.\nഗര്‍ഭവതികളായ സ്ത്രീകള് ഓറഞ്ചുകഴിച്ച് ശീലിക്കുകയാണെങ്കില് അവര്‍ക്ക് അഴകും, ആരോഗ്യവും, ബുദ്ധിശക്തിയും തികഞ്ഞ കുഞ്ഞുങ്ങള് ജനിക്കും. രോഗികള്‍ക്ക് രോഗക്ഷീണം മാറാനും ഓറഞ്ച് കഴിക്കുന്നത് പ്രയോജനപ്രദമാണ്.\nപൈനാപ്പിള് ദഹനപ്രക്രിയയെ ത്വരിതപ്പെടുത്തും. പൈനാപ്പിള് കഴിച്ച് ശീലിക്കുകയാണെങ്കില് ദഹനക്കുറവും വായുകോപവും മാറുമെന്ന് മാത്രമല്ല വൃക്കസംബന്ധമായ അസുഖങ്ങള്‍ക്കും പൈനാപ്പിള് ഗുണപ്രദമാണ്.\nപുകവലിയുടെ ദൂഷ്യം ഇല്ലാതാക്കാന് പൈനാപ്പിളിന് അപാരമായ കഴിവുണ്ട്. പൈനാപ്പിള് ഇടയ്ക്കിടെ കഴിക്കുന്നത് ഒരു ശീലമാക്കിയെടുത്താല് അജീര്‍ണ്ണസംബന്ധമായ ശല്യങ്ങളും വയറ്റില് വേദനയും കൃമിശല്യവും മാറിക്കിട്ടും.\nപ്രകൃതി മനുഷ്യന് നല്‍കിയിട്ടുള്ള ഒന്നാന്തരം ടോണിക്കാണിത്. ''മാതാവ് ഊട്ടാത്തത് മാവ് ഊട്ടും'' എന്നൊരു ചൊല്ല് കേട്ടിട്ടില്ലേ? പ്രോട്ടീന്, കൊഴുപ്പ്, അന്നജം, ധാതുക്കള്, ലവണങ്ങള്, വൈറ്റമിന് 'എ', സി' എന്നിവയും മാമ്പഴത്തില് സമൃദ്ധമായ തോതില് അടങ്ങിയിരിക്കുന്നു.\nഒരു ഗ്ലാസ് മാമ്പഴച്ചാറില് പാലും കുറച്ചുതേനും ചേര്‍ത്ത് ഒരുമാസക്കാലം തുടര്‍ച്ചയായി സേവിച്ച് വന്നാല് ഭക്ഷണത്തിന് രുചിയും ദഹനശക്തിയും ലഭിക്കുന്നതിന് പുറമെ ഓര്‍മ്മശക്തിയും ശരീരത്തിന് തൂക്കവും ബലവും മാത്രമല്ല ശരീരകാന്തിയും ലഭിക്കും.\nകൃമിയും നശിക്കും. അള്‍സറും വയറ്റില് കാന്‍സറും ഉണ്ടാകില്ല. മൂന്നൗണ്‍സ് തൈരും സമം മാമ്പഴച്ചാറും കുറച്ച് പഞ്ചസാരയും തേനും ചേര്‍ത്ത് ചുക്ക്, കുരുമുളക്, ജീരകം എന്നിവ പൊടിച്ച് മേമ്പൊടി ചേര്‍ത്ത് ശീലിച്ചാല് നല്ല ലൈംഗികശേഷി ഉണ്ടാകും.\nഭക്ഷണം വിഴുങ്ങല്ലേ... ചവച്ചരച്ച് മാത്രം കഴിക്കുക...


കോതമംഗലത്തിന്റെ കഥയാണ് കഥ | Kothamangalam in Ernakulam, Attractions and Things To Do - Malayalam Nativeplanet\n»കോതമംഗലത്തിന്റെ കഥയാണ് കഥ\nPublished: Friday, January 25, 2019, 19:17 [IST]\nകോതമംഗലം... പശ്ചിമ ഘട്ടത്തിന്റെ താഴ്വരയിൽ മലമുകളിലേക്കുള്ള പാതയുമായി സ്ഥിതി ചെയ്യുന്നിടം...ഹൈറേഞ്ചിലേക്കുള്ള കവാടം എന്നറിയപ്പെടുമ്പോളും ഒരു നഗരത്തിന്റെ എല്ലാ നേരമ്പോക്കുകളുമായി സന്ദർശകരെ സ്വീകരിക്കുന്ന നാട് കൂടിയാണ് കോതമംഗലം.\nനൂറ്റാണ്ടുകൾ മുൻപുള്ള പാരമ്പര്യത്തിന്റെയും സംസ്കാരത്തിന്റെയും അടയാളങ്ങളുടെ പ്രൗഡിയിൽ ജീവിക്കുന്ന ഇവിടേക്ക് കയറിച്ചെല്ലുന്ന സഞ്ചാരികൾക്ക് അത്ര പെട്ടന്നൊന്നും തിരിച്ചിറങ്ങുവാൻ സാധിക്കില്ല. മലയോരത്തിന്റെ നന്മകളും നാട്ടിൻപുറത്തിന്റെ ഭംഗിയുമായി ജീവിക്കുന്ന കോതമംഗലത്തിന്റെ വിശേഷങ്ങൾ...\nഎറണാകുളത്തു നിന്നും 52 കിലോമീറ്റര് അകലെ സ്ഥിതി ചെയ്യുമ്പോഴും ഒരു വലിയ പട്ടണത്തിന്റെ കാഴ്ചകൾ എല്ലാമുള്ള സ്ഥലമാണ് കോതമംഗലം. 2500 ൽ അധികം വര്‍ഷത്തെ പഴക്കവുമായി നിലകൊള്ളുന്ന ഈ നാട് മഹാശിലാ സംസ്കാരം മുതലേ നിലനിൽക്കുന്നതാണെന്നാണ് ഇവിടുത്തെ ചരിത്രം പറയുന്നത്.\nകോതമംഗലമെന്നാൽ എന്താണ് ആ പേരിന് അർഥമെന്ന് ചിന്തിക്കാത്ത ആരും കാണില്ല. ഇവിടെ ഭരണം നടത്തിയിരുന്ന ചേര രാജാക്കന്മാരിൽ നിന്നാണ് കോതമംഗലത്തിന് പേരു ലഭിക്കുന്നത്. ചേര രാജാക്കന്മാരുടെ സ്ഥാനപ്പേര് കോത എന്നായിരുന്നുവത്രെ. അങ്ങനെ ഇവിടം ഭരിച്ചിരുന്നവരോടൊപ്പമുള്ള ബഹുമാനം കൊണ്ട് കോതമംഗലം ആയെന്നാണ് ഒരു നിഗനമം. മറ്റൊരു കഥയനുസരിച്ച് ഇവിടുത്തെ പ്രസിദ്ധ ക്ഷേത്രമായ ഭദ്രകാളി ക്ഷേത്രത്തിൽ നിന്നാണ് ഈ പേരു വന്നത് എന്നാണ്. അതായത് ഭദ്രകാളിയുടെ മറ്റൊരു പേരാണല്ലോ കോത. അതല്ല, കോതയാർ ഇതുവഴി ഒഴുകുന്നതിനാൽ ഇവിടം കോതമംഗലം എന്നറിയപ്പെടുന്നു എന്നും പറയപ്പെടുന്നു.\nമൂന്നാറിലേക്കുള്ള പാത ഇതുവഴി കടന്നു പോകുന്നതിനാൽ ഹൈറേഞ്ചിന്റെ കവാടം എന്നാണ് അറിയപ്പെടുന്നത്. ആലുവയിൽ നിന്നും മൂന്നാറിലേക്കുള്ള റോഡ് കോതമംഗലത്തുകൂടിയാണുള്ളത്. എറണാകുളത്തു നിന്നും 52 കിലോമീറ്ററും മൂന്നാറിൽ നിന്നും 80 കിലോമീറ്ററും അകലെയാണ് ഇവിടമുള്ളത്. എറണാകുളം-മധുര- രാമേശ്വരം പാതയും ഇതുവഴിയാണ് കടന്നു പോകുന്നത്.\nകേരളത്തിന്‍റെ ചരിത്രത്തോട് ഏറെ ചേർന്നു കിടക്കുന്ന ഒരു നാടാണ് കോതമംഗലം. ചേരരാജാക്കന്മാർ കഴിഞ്ഞ് ഇവിടം ഭരിച്ചത് കർത്താക്കന്മാരായിരുന്നു. കൂടാതെ, ജൈനമതത്തിനും ബുദ്ധ മതത്തിനും വലിയ പ്രാധാന്യമുള്ള ഇടം കൂടിയായിരുന്നു ഇവിടം. ആദി ചേര രാജാക്കന്മാരുടെ തലസ്ഥാന നഗരം എന്ന വിശേഷണവും കോതമംഗലത്തിനുണ്ട്.\nഎറണാകുളം ജില്ലയിലെ പ്രധാന അണക്കെട്ടുകളിലൊന്നായ ഭൂതത്താൻകെട്ട് കോതമംഗലം പിണ്ടിമന എന്ന സ്ഥലത്താണ് സ്ഥിതി ചെയ്യുന്നത്. കോതമംഗലത്തു നിന്നും 11 കിലോമീറ്റര് ദൂരമേ ഇവിടേക്കുള്ളൂ. ഭൂതങ്ങൾ കെട്ടിയതുപോലെ തോന്നിക്കുന്നതിനാലാണ് ഇവിടെ ഭൂതത്താൻകെട്ട് എന്നറിയപ്പെടുന്നത്.\nപരശുരാമൻ കേരളത്തിൽ ഏറ്റവും അവസാനം സ്ഥാപിച്ച ക്ഷേത്രം എന്നറിയപ്പെടുന്ന ക്ഷേത്രമാണ് തൃക്കാരിയൂർ മഹാദേവക്ഷേത്രം. കോതമംഗലത്തു നിന്നും നാലു കിലോമീറ്റർ അകലെ കാരിയൂർ എന്ന സ്ഥലത്താണ് ഈ ക്ഷേത്രം സ്ഥിതി ചെയ്യുന്നത്. ഈ റൂട്ടിൽ ബസ് സൗകര്യം ഇല്ലാത്തതിനാൽ ഓട്ടോയെ ആശ്രയിക്കേണ്ടി വരും. അപൂർവ്വങ്ങളായ പൂജകളും ആചാരങ്ങളുമുള്ള ഒരു ക്ഷേത്രം കൂടിയാണിത്.\nതൃക്കാരിയൂർ മഹാദേവക്ഷേത്രത്തെക്കുറിച്ച് കൂടുതലറിയാം...\nഭൂതത്താൻകെട്ട് അണക്കെട്ടിനോട് ചേർന്നു സ്ഥിതി ചെയ്യുന്ന അണക്കെട്ടാണ് ഇടമലയാർ അണക്കെട്ട്. പെരിയാറിന്റെ പോഷക നദിയാണ് ഇടമലയാർ.\nകോതമംഗലം കുട്ടമ്പുഴയോട് ചേർന്നു സ്ഥിതി ചെയ്യുന്ന ഉരുളൻതണ്ണി വെള്ളച്ചാട്ടമാണ് ഇവിടുത്തെ മറ്റൊരു ആകർഷണം. വനപ്രദേശത്തോട് ചേർന്നു കിടക്കുന്ന ഈ വെള്ളച്ചാട്ടം മഴക്കാലത്ത് മാത്രമേ സജീവമാകാറുള്ളൂ. ആനകൾ ധാരാളം എത്തിച്ചേരുന്ന സ്ഥലം കൂടിയാണിത്.\nകോതമംഗലം പെരുമ്പാവൂരിനടുത്ത് സ്ഥിതി ചെയ്യുന്ന പ്രശസ്തമായ ക്ഷേത്രമാണ് കല്ലിൽ ഭഗവതി ക്ഷേത്രം. ജൈന ക്ഷേത്രമായാണ് സ്ഥാപിച്ചതെങ്കിലും ഇന്ന് ഭഗവതിയെയാണ് ഇവിടെ ആരാധിക്കുന്നത്. 28 ഏക്കറിനുള്ളിലെ കാടിനുള്ളിലാണ് ഈ ക്ഷേത്രമുള്ളത്.120 പിടകൾ കയറിയാൽ മാത്രമേ പാറയുടെ മുകളിൽ സ്ഥിതി ചെയ്യുന്ന ക്ഷേത്രത്തിലെത്താൻ കഴിയൂ, പാറ തുരന്നുണ്ടാക്കിയ ഗുഹയിലാണ് ക്ഷേത്രത്തിലെ പ്രധാന പ്രതിഷ്ഠയയാ ദേവിയെ കുടിയിരുത്തിയിരിക്കുന്നത്.\nകൃഷിയെ ആശ്രയിച്ച് ജീവിതം മുന്നോട്ട് കൊണ്ടുപോകുന്നവരാണ് കോതമംഗലംകാർ. കപ്പയും മഞ്ഞളും തേങ്ങയുമടക്കമുള്ള കൃഷിയാണ് ഇവിടെ നടത്തുന്നത്.\nസെന്റ് തോമസ് ചർച്ച് കോതമംഗലം\n1455 ൽ 18 കുടുംബങ്ങൾ ചേർന്ന് നിർമ്മിക്കപ്പെട്ടു എന്നു കരുതുന്ന പുരാതനമായ ദേവാലയമാണ്\nസെന്റ് തോമസ് ചർച്ച് കോതമംഗലം. ചെറിയ പള്ളി എന്ന പേരിലും ഇത് അറിയപ്പെടുന്നു, . എൽദോ മോർ ബസേലിയോസ് ബാവ ഇവിടെ നിത്യവിശ്രമം കൊള്ളുന്നു\nഎല്ലാ തരത്തിലുമുള്ള ഗതാഗത മാർഗ്ഗങ്ങൾ വഴി കണക്ട് ചെയ്യപ്പെട്ടിരിക്കുന്ന സ്ഥലമാണ് കോതമംഗലം. നെടുമ്പാശ്ശേരി വിമാനത്താവളത്തിൽ നിന്നും 32 കിലോമീറ്റർ അകലെയാണ് കോതമംഗലം സ്ഥിതി ചെയ്യുന്നത്. ദേശീയപാത 85 കടന്നു പോകുന്നതും ഇതുവഴിയാണ്. ഏറ്റവും അടുത്തുള്ള റെയിൽവേ സ്റ്റേഷൻ ആലുവയാണ്.\nRead more about: kerala kochi dam munnar കൊച്ചി


കോലി ക്രുദ്ധനാവും സച്ചിന് അങ്ങനെ ആയിരിക്കില്ല; ഇരുവരേയും കുറിച്ച് സംസാരിച്ച് അക്രം | wasim akram compares virat kohli and sachin tendulkar\nക്രിസീലെത്തിയാല് കൂടുതല് അക്രമിച്ച് കളിക്കുന്ന താരമാണ്. ഇപ്പോള് സച്ചിനേയും കോലിയേയും താരതമ്യം ചെയ്യുകയാണ് പാകിസ്ഥാന്റെ എക്കാലത്തേയും മികച്ച പേസര് വസിം അക്രം.\nNew Delhi, First Published May 13, 2020, 9:06 PM IST\nദില്ലി: ലോക ക്രിക്കറ്റില് എക്കാലത്തേയും മികച്ച ബാറ്റ്‌സ്മാന്മാരുടെ നിരയിലായിരിക്കും സച്ചിന് ടെന്‍ഡുല്‍ക്കറുടെയും ഇന്ത്യന് ക്യാപ്റ്റന് വിരാട് കോലിയുടെയും സ്ഥാനം. ക്രീസില് ശാന്തനായി കളിക്കുന്ന താരമാണ് സച്ചിന്. എന്നാല് കോലി അങ്ങനെയല്ല. ക്രിസീലെത്തിയാല് കൂടുതല് അക്രമിച്ച് കളിക്കുന്ന താരമാണ്. ഇപ്പോള് സച്ചിനേയും കോലിയേയും താരതമ്യം ചെയ്യുകയാണ് പാകിസ്ഥാന്റെ എക്കാലത്തേയും മികച്ച പേസര് വസിം അക്രം. ആകാശ് ചോപ്രയുടെ യുട്യൂബ് പരിപാടിയില് സംസാരിക്കുകയായിരുന്നു അക്രം.\nഇരുവരേയും സ്ലെഡ്ജ് ചെയ്യാന് ശ്രമിച്ചാല് എന്തായിരിക്കും അവസ്ഥയെന്നായിരുന്നു ചോപ്രയുടെ ചോദ്യം. അക്രത്തിന്റെ മറുപടി ഇങ്ങനെ... ''ആധുനിക ക്രിക്കറ്റിലെ ഒന്നാംനമ്പര് താരമാണ് വിരാട്. സച്ചിനേയും കോലിയേയും താരതമ്യം ചെയ്യാന് കഴിയില്ല. രണ്ടും വ്യത്യസ്ഥമായ ശൈലിയിലാണ് കളിക്കുന്നത്. ഒരു ബൗളര് എന്നുള്ള നിലയ്ക്ക് രണ്ട് താരങ്ങളുടെയും ശരീരഭാഷ ശ്രദ്ധിക്കേണ്ടതുണ്ട്.\nഞാന് സച്ചിനെ സ്ലഡ്ജ് ചെയ്യുന്നകയാണെങ്കില് അദ്ദേഹം കുറച്ചുകൂടെ ശ്രദ്ധ കാണിക്കും. അക്രമിച്ച് കളിക്കുന്ന താരം തന്നെയാണ് സച്ചിന്. എന്നാല് പുറമെ ശാന്തനായാരിക്കും. മറിച്ച് കോലിയെയാണ് സ്ലഡ്ജ് ചെയ്യുന്നതെങ്കില് അയാള് ക്രുദ്ധനാവും. ചിലപ്പോള് നിയന്ത്രണം വിട്ട് അക്രമിച്ച് കളിക്കാന് ശ്രമിക്കും. വിക്കറ്റ് ലഭിക്കാനും സാധ്യതയേറെയാണ്.\nസാങ്കേതിക തികവ് പരിശോധിക്കുകയാണെങ്കില് ഇപ്പോഴത്തെ ബൗളര്‍മാരുടെ പേടിസ്വപ്‌നമാണ് കോലി. കായികമായി ഫിറ്റാണ് കോലി. ക്രിക്കറ്റിലെ മിക്കവാറും റെക്കോഡുകള് കോലി സ്വന്തം പേരിലാക്കും.'' അക്രം പറഞ്ഞുനിര്‍ത്തി.\nLast Updated May 13, 2020, 9:06 PM IST\nSachin and Akram


Sabarimala | പദ്ധതി നടപ്പായാല്... ശബരിമല ദര്‍ശനം നടത്താന് പോലീസ് പുതിയ പദ്ധതിയാവിഷ്‌ക്കരിക്കുന്നു; അയ്യപ്പനെ കാണാന് രജിസ്‌ട്രേഷന് പോലീസിന്റെ നിര്‍ദേശം; കഴിഞ്ഞ മണ്ഡലകാലത്തുണ്ടായ പ്രശ്‌നങ്ങളും തീവ്രവാദ ഭീഷണിയും കണക്കിലെടുത്ത് പോലീസ് പുതിയ പദ്ധതി തയാറാക്കുന്നു - Malayalivartha.com Widgets Magazine\nപദ്ധതി നടപ്പായാല്... ശബരിമല ദര്‍ശനം നടത്താന് പോലീസ് പുതിയ പദ്ധതിയാവിഷ്‌ക്കരിക്കുന്നു; അയ്യപ്പനെ കാണാന് രജിസ്‌ട്രേഷന് പോലീസിന്റെ നിര്‍ദേശം; കഴിഞ്ഞ മണ്ഡലകാലത്തുണ്ടായ പ്രശ്‌നങ്ങളും തീവ്രവാദ ഭീഷണിയും കണക്കിലെടുത്ത് പോലീസ് പുതിയ പദ്ധതി തയാറാക്കുന്നു\n09 DECEMBER 2019 10:13 AM IST\nയുവതികളെ തത്ക്കാലം കയറ്റേണ്ട എന്ന് സര്‍ക്കാരും പാര്‍ട്ടിയും പോലീസും തീരുമാനമെടുത്തതോടെ ശബരിമലയില് സമാധാനം തുടരുകയാണ്. വരുമാനത്തിലും ഭക്തരുടെ എണ്ണത്തിലും കാര്യമായ വര്‍ധനവാണ് ഈ സീസണില് ഉണ്ടായിരിക്കുന്നത്. അതേസമയം ശബരിമല തീര്‍ഥാടനത്തിന് രജിസ്‌ട്രേഷന് പ്രോത്സാഹിപ്പിക്കാന് പോലീസിന്റെ നിര്‍ദേശം വന്നിരിക്കുകയാണ്. രജിസ്റ്റര് ചെയ്യുന്നവര്‍ക്കു 'പാസ്‌പോര്‍ട്ട്' എന്ന പേരില് ടിക്കറ്റ് നല്‍കാനൊരുങ്ങുകയാണ്. 85 രൂപയുടെ അരവണയടക്കം 100 രൂപ ഈടാക്കി ഓണ്‍ലൈന്, സ്‌പോട്ട് രജിസ്‌ട്രേഷന് ഒരുക്കാനുള്ള നിര്‍ദേശം ദേവസ്വം ബോര്‍ഡിനു മുന്നിലാണ്. രജിസ്റ്റര് ചെയ്യുന്നവര്‍ക്ക് അയ്യപ്പ ദര്‍ശനത്തിനു മുന്‍ഗണന നല്‍കാനും ശിപാര്‍ശ.\nതീര്‍ഥാടനം കൂടുതല് സുരക്ഷിതമാക്കാനും കൂടുതല് സൗകര്യങ്ങളൊരുക്കാനും ലക്ഷ്യമിട്ട് ഈ മണ്ഡലകാലത്തിനു മുമ്പാണു കേരള പോലീസ് സര്‍ക്കാരിനും തിരുവിതാംകൂര് ദേവസ്വം ബോര്‍ഡിനും ഡിജിറ്റല് പദ്ധതി സമര്‍പ്പിച്ചത്.100 രൂപയടച്ച് രജിസ്റ്റര് ചെയ്യുന്നവര്‍ക്ക് 85 രൂപയുടെ അരവണ നല്‍കും. 15 രൂപ പ്രോസസിങ് ഫീസാണ്. ഫീസ് ഈടാക്കുകയാണെങ്കില് നിലവിലെ വിര്‍ച്വല് ക്യൂ സംവിധാനത്തില് 'തമാശയ്ക്ക്' രജിസ്റ്റര് ചെയ്യുന്നവരെ ഒഴിവാക്കാം.\nകഴിഞ്ഞ മണ്ഡലകാലത്തുണ്ടായ പ്രശ്‌നങ്ങളും തീവ്രവാദ ഭീഷണിയും മറ്റും കണക്കിലെടുത്താണു പദ്ധതി തയാറാക്കിയത്. ആരൊക്കെയാണു ദര്‍ശനം നടത്തുന്നതെന്നും എത്രപേരാണു ദര്‍ശനത്തിന് എത്തുന്നതെന്നും അറിയാനാകുന്ന പദ്ധതിയാണു പോലീസ് തയാറാക്കിയത്.\nതിരുമല തിരുപ്പതി, ജമ്മു വൈഷ്‌ണോദേവി ക്ഷേത്രങ്ങളിലെ മാതൃകയിലാണ് ഓണ്‍ലൈന് ബുക്കിങ് അടക്കമുള്ള ഡിജിറ്റല് പദ്ധതി തയാറാക്കിയത്. ദേവസ്വം ബോര്‍ഡ് ഇതില് നടപടിയെടുത്തിട്ടില്ല.\nഈ പദ്ധതിയുടെ നടത്തിപ്പിനായി ചില നിര്‍ദേശങ്ങളാണ് പോലീസ് മുന്നോട്ട് വയ്ക്കുന്നത്. ദര്‍ശനത്തിനുള്ള തീയതിയും സമയവുമടക്കം ഓണ്‍ലൈന് പോര്‍ട്ടലില് രജിസ്റ്റര് ചെയ്യുന്നവര്‍ക്കു 'പാസ്‌പോര്‍ട്ട്' എന്ന പേരില് ടിക്കറ്റ് കിട്ടും. പമ്പയിലേക്കുള്ള കെ.എസ്.ആര്.ടി.സി. ബസ്, പൂജകള്, അപ്പം, അരവണ, നെയ്യഭിഷേകം, വിഭൂതി, കുങ്കുമം എന്നിവയ്ക്കും രജിസ്റ്റര് ചെയ്യാന് സൗകര്യം. തുടക്കമായതിനാലും ക്യാന്‍സലേഷന് പ്രശ്‌നം പരിഹരിക്കേണ്ടതിനാലും ഇക്കൊല്ലം താമസസൗകര്യം ബുക്കിങ് വേണ്ട. പദ്ധതിക്കായി വ്യാപക പ്രചാരണം നല്‍കണം. ഓണ്‍ലൈന് രജിസ്‌ട്രേഷനു കഴിയാത്തവര്‍ക്ക് ചെങ്ങന്നൂര്, തിരുവല്ല, എരുമേലി, വടശേരിക്കര എന്നിവിടങ്ങളില് സ്‌പോട്ട് രജിസ്‌ട്രേഷനു സൗകര്യം. രജിസ്റ്റര് ചെയ്തവര്‍ക്കു ദര്‍ശനത്തിനു രജിസ്‌ട്രേഷനില്ലാത്തവരേക്കാള് മുന്‍ഗണന. ഡിജിറ്റല് പദ്ധതിക്കുവേണ്ട സംവിധാനങ്ങള് പോലീസ് സജ്ജീകരിക്കും. എന്നിങ്ങനെയാണ് നിര്‍ദേശങ്ങള് പോകുന്നത്.\nഅതേസമയം ശബരിമലയില് ദര്‍ശനം നടത്താനനുവദിക്കണമെന്നാവശ്യപ്പെട്ടുള്ള ബിന്ദു അമ്മിണിയുടേയും രഹന ഫാത്തിമയുടേയും ഹര്‍ജികള് സുപ്രീം കോടതി പരിഹണിക്കാനിരിക്കുകയാണ്. ബിന്ദു അമ്മിണിയുടെ ഹര്‍ജിയ്‌ക്കെതിരെ അരയ സമൂഹം രംഗത്തെത്തിയിട്ടുണ്ട്. ശബരിമല സന്ദര്‍ശനത്തിന് സംരക്ഷണം നല്‍കണമെന്ന് ആവശ്യപ്പെട്ട് രഹ്ന ഫാത്തിമ നല്‍കിയ റിട്ട് ഹര്‍ജിയില് സുപ്രീം കോടതിയില് തടസ്സ ഹര്‍ജിയും നല്‍കിയിട്ടുണ്ട്. അഖില ഭാരതീയ അയ്യപ്പ ധര്‍മ്മ പ്രചാര സഭയാണ് തടസ്സ ഹര്‍ജി ഫയല് ചെയ്തത്.\nതങ്ങളുടെ വാദം കേള്‍ക്കാതെ ഇടക്കാല ഉത്തരവ് പുറപ്പെടുവിക്കരുതെന്ന് ആവശ്യപ്പെട്ടാണ് തടസ്സ ഹര്‍ജി. സുപ്രീംകോടതിയില് തിങ്കളാഴ്ച ശബരിമല ആചാര സംരക്ഷണ സമിതി തടസ്സ ഹര്‍ജി സമര്‍പ്പിച്ചേക്കും.\nശബരിമല സന്ദര്‍ശനത്തിന് സംരക്ഷണം തേടി രഹ്ന ഫാത്തിമ നല്‍കിയ ഹര്‍ജിക്ക് ഒപ്പം ബിന്ദു അമ്മിണിയുടെ അപേക്ഷയും ഈ ആഴ്ച സുപ്രീംകോടതി പരിഗണിക്കും. ചീഫ് ജസ്റ്റിസ് എസ് എ ബോബ്‌ഡെ അധ്യക്ഷനായ ബെഞ്ചാണ് കേസ് പരിഗണിക്കുക.\nബിന്ദു അമ്മിണി നല്‍കിയ പരാതി പരിഗണിക്കവേ ശബരിമല യുവതി പ്രവേശന വിധി അന്തിമമല്ലെന്ന് സുപ്രീം കോടതി ചീഫ് ജസ്റ്റിസ് എസ്.എ ബോബ്‌ഡെ അറിയിച്ചിരുന്നു. ഇവരുടെ ഹര്‍ജികളില്‍മേലുള്ള വിധി ശബരിമലയെ സംബന്ധിച്ച് വളരെ നിര്‍ണായകമാണ്. അതെന്താണെന്ന് ഈ ആഴ്ചയില് തന്നെ അറിയാം.\nകുടുംബ രഹസ്യങ്ങൾ കോടതിമുറിയ്ക്കുള്ളിൽ ഇന്ന് ചുരുളഴിയുമോ? ദിലീപിന്റെ മുന് ഭാര്യ എന്ന നിലയില് മഞ്ജു വാര്യരുടെ മൊഴി നിർണ്ണായകം!! കോടതിയില് മഞ്ജു എത്തുമ്പോൾ തൊട്ടു പിന്നാലെ സംവിധായകന് ശ്രീകുമാര് മേനോ (12 minutes ago)\nചികിത്സതേടി താലൂക്ക് ആശുപത്രിയില് എത്തിയ അംഗപരിമിതന് ആശുപത്രിയിലെ ചക്രക്കസേരയുമായി മുങ്ങി, സെക്യൂരിറ്റി ജീവനക്കാരന് നടത്തിയ തെരച്ചിലില് കസേരയ്ക്കൊപ്പം ആളെ പൊക്കിയത് ബാറില് നിന്ന് (17 minutes ago)\nആരാധകരോട് മനസ് തുറന്ന് റാണ, വൃക്ക സംബന്ധമായ രോഗത്തെ തുടര്‍ന്നാണ് നടന് മെലിഞ്ഞിരിക്കുന്നത്, വിദേശത്ത് പോയി വൃക്ക മാറ്റിവയ്ക്കല് ശസ്ത്രക്രിയയ്ക്ക് വിധേയനായി!! അന്ന് സംഭവിച്ചത് ഇതാണ്... (30 minutes ago)\nകൂടത്തായി കൊലപാതക പരമ്പര കേസിലെ മുഖ്യ പ്രതി ജോളി ആത്മഹത്യക്ക് ശ്രമിച്ചു; ജയിലിൽ വച്ച് ഇന്ന് പുലർച്ചെയായിരുന്നു ആത്മഹത്യാ ശ്രമം; മുറിക്കാൻ ഉപയോഗിച്ചത് ചില്ലെന്നു സൂചന; ഇവരെ കോഴിക്കോട് മെഡിക്കൽ കോളേജിൽ (57 minutes ago)


shane nigam's khurbani movie title poster - Malayalam Filmibeat\n| Updated: Sunday, July 14, 2019, 15:07 [IST]\nകുമ്പളങ്ങി നൈറ്റ്‌സ്, ഇഷ്‌ക് തുടങ്ങിയ സിനിമകള്‍ക്ക് ശേഷം മലയാളത്തില് വീണ്ടും തിളങ്ങിനില്‍ക്കുന്ന താരമാണ് ഷെയ്ന് നിഗം. കൈനിറയെ ചിത്രങ്ങളാണ് യുവതാരത്തിന്റെതായി അണിയറയില് ഒരുങ്ങിക്കൊണ്ടിരിക്കുന്നത്. ഷെയ്‌നിന്റെതായി വരാനിരിക്കുന്ന പുതിയ ചിത്രങ്ങളിലൊന്നാണ് ഖുര്‍ബാനി. സിനിമയുടെ ടൈറ്റില് പോസ്റ്റര് സോഷ്യല് മീഡിയയില് പുറത്തിറങ്ങിയിരുന്നു.\nനവാഗതനായ ജിയോ ആണ് സിനിമ സംവിധാനം ചെയ്യുന്നത്. മോഹന്‍ലാലിന്റെ ഡ്രാമ എന്ന ചിത്രത്തിന് ശേഷം മഹാ സുബൈര് സിനിമ നിര്‍മ്മിക്കുന്നു. ഞാന് പ്രകാശനിലൂടെ ശ്രദ്ധേയയായ ദേവിക സഞ്ജയ് നായികയാവുന്ന ചിത്രത്തില് ചാരുഹാസനും പ്രധാന കഥാപാത്രമായി എത്തുന്നുണ്ട്.\nസുനോജ് വേലായുധന് ഛായാഗ്രഹണം നിര്‍വ്വഹിക്കുന്ന സിനിമയ്ക്ക് എഡിറ്റിങ് ചെയ്യുന്നത് ദിലീപാണ്. പ്രൊഡക്ഷന് കണ്‍ട്രോളര് സഞ്ജു വൈക്കം. ചിത്രത്തിന്റെ സ്റ്റില്‍സ് ഷിബുക്കുട്ടനും കോസ്റ്റ്യൂംസ് അക്ഷയയും കൈകാര്യം ചെയ്യുന്നു. ഖുര്‍ബാനിയുടെ സ്വിച്ച് ഓണ് ജൂലൈ 15 (നാളെ) രാവിലെ 9.30 ക്ക് ഇടപ്പള്ളി ചര്‍ച്ചില് വെച്ചാണ് നടക്കുന്നത്.\nRead more about: shane nigam cinema ഷെയിന് നിഗം സിനിമ\nshane nigam's khurbani movie title poster


കഥകള്: December 2008\nകപ്യാര് സന്ധ്യാമണി അടിച്ചുകഴിഞ്ഞയുടനെതന്നെ തരകനച്ചന് പള്ളിമേടയില് നിന്ന് ഇറങ്ങി പള്ളിയിലേക്ക് കയറി. സന്ധ്യാപ്രാര്‍ത്ഥനയ്ക്കായി നാലഞ്ചു ആള്‍ക്കാര് മാത്രമേ എത്തിയിട്ടുള്ളു.കുന്നിന്‍പുറത്തെ പള്ളിയിലേക്ക് ഞായറാഴ്ചപോലും കുറച്ചു ആളുകള് മാത്രമേ എത്താറുണ്ടായിരുന്നുള്ളു. അച്ചന് ആള്‍ത്താരനടുവിലെ നിലവിളക്കിലെ തിരി തെളിച്ചു. തിരിയുടെ പ്രകാശംപള്ളിയില് നിറഞ്ഞു.അച്ചന് കാവിക്കുപ്പായത്തിനു മുകളിലേക്ക് കറുത്ത ളോഹ എടുത്തിട്ടു. കപ്യാര് പ്രാര്‍ത്ഥനാമേശയിലെമെഴുകുതിരി കത്തിച്ചു. അരമണി ക്കൂറിനുള്ളില് അച്ചന് സന്ധ്യാപ്രാര്‍ത്ഥന കഴിച്ചു. പ്രാര്‍ത്ഥനയ്ക്കായി വന്നവര് പിരിഞ്ഞു. നാട്ടുവഴിയില് ഇരുട്ടു പരന്നു തുടര്‍ന്നിരുന്നു. കപ്യാര് പള്ളിയടയ്ക്കാനായി ജനലുകള് അടച്ചു. പള്ളിയുടെ വാതില് അടച്ചു പൂട്ടാനായിതുടങ്ങിയപ്പോള് അച്ചന് തടഞ്ഞു.\n“പള്ളി പൂട്ടേണ്ടാ... ആളുവരും ...”\nആരാണ് ഇനി വരുന്നതന്ന് കപ്യാര് ചോദിച്ചില്ല. ആരോ അച്ചന്റെ സഹായം തേടി വരുന്നു ണ്ടന്ന് മാത്രം കപ്യാര്‍ക്ക് മനസിലായി.പത്തുപതിനഞ്ച് വര്‍ഷമായി കപ്യാര് അച്ചന്റെ കൂടെ കൂടിയിട്ട്. അച്ചന്റെ കുശിനിക്കാരനായും പള്ളിയിലെ കപ്യാരുമൊക്കെയായിട്ട് ജോലിചെയ്യു ന്ന അവിരാചേട്ടന് അറുപന്തഞ്ച് വയസായിട്ടുണ്ടാ‍വും.ഭാര്യമരിച്ചതിനുശേഷം വീട് മകന്റെ പേരില് എഴുതിക്കൊടുത്തിട്ട് അച്ചന്റെ കൂടെ കൂടിയതാണ്. അച്ചന്റെ കൂടെ ഒരു നിഴലായി അവിരാചേട്ടനുണ്ടാവും. അച്ചന്റെ ഇഷ്ടാനിഷ്ടങ്ങള് അച്ചനെക്കാള് കൂടുതല്\nഅറിയാവുന്നത് അവിരാചേട്ടനായിരിക്കും.എഴുപത്തഞ്ച് വയസുകഴിഞ്ഞ അച്ചന് അല്പം കേള്‍വിക്കുറവുണ്ടന്നല്ലാതെ ആരോഗ്യത്തിന് മറ്റുകുഴപ്പമൊന്നുമില്ല. മഞ്ഞുപോലെ വെളുത്ത താടിയില് തലോടി അച്ചന് പള്ളിമുറ്റത്ത്ഒരു ചാരകസേരയില് കിടന്നു. അച്ചന് ആരയോ പ്രതീക്ഷിക്കുന്നുണ്ട്.\nഅച്ചന്റെ നോട്ടം തെക്കേപ്പറമ്പിലേക്ക് നീണ്ടു. സെമിത്തേരിയിലെ നിശബ്ദ്ദത പള്ളിമുറ്റ ത്തേക്കും നീണ്ടിരുന്നു. ശവംനാറിപൂക്കളുടെ മണം പള്ളിമുറ്റത്തേക്കും പടര്‍ന്നു.അച്ചന് പതിയെ ചാരുകസേരയില് നിന്ന് എഴുന്നേറ്റു. അച്ചന് സെമിത്തേരിയിലേക്ക്നടന്നു. നിശബ്ദ്ദതയെ ഭേദിച്ച് അച്ചന്റെ കാലുകള്‍ക്കടിയില് ചരലുകള് ഞെരിഞ്ഞമര്‍ന്നു. അച്ചന് സെമിത്തേരിയുടെഗെയ്റ്റിറ്റിങ്കില് നിന്ന് അകത്തേക്ക് കണ്ണുകള് പായിച്ചു. മാര്‍ബിളും ടൈലു കളും പതിച്ച കല്ലറകള്‍ക്കപ്പുറം തെമ്മാടിപ്പറമ്പ് . ഇപ്പോള് ആരയും തെമ്മാടിപ്പറമ്പില് അടക്കാറില്ല. തെമ്മാടിക്കുഴിയി്‍ല് അടയ്ക്കിയവരെ തേടി ആരും ചെല്ലാത്തതുകൊണ്ട് കാടുകയറി കിടക്കുകയാണ്. കാട് കയറി കിടക്കുന്ന തെമ്മാടിപ്പറമ്പില് തെളിഞ്ഞു നില്‍ക്കുന്ന മെഴുകുതിരി അച്ചന് കണ്ടു. അച്ചന്‍സെമിത്തേരിയിലേക്ക് കയറി തെമ്മാടിപ്പറമ്പിലേക്ക് നടന്നു. ശവംനാറികള്‍ക്കിടയില് ഒരു മണ്‍കൂന. മണ്‍കൂനയില് ചിതറിക്കിടക്കുന്ന കല്ലുകള്. ശവക്കുഴിയുടെ തലയ്ക്കല് തന്നെ ഒരു പാലമരം. ആ പാലമരം വെട്ടിക്കളയാന് പള്ളിക്കാര് പലരേയും സമീപിച്ചുവെങ്കിലും അത് വെട്ടാന് ആരും തയ്യാറായില്ല. അച്ചന് പാലമരത്തിന്റെ അടുത്ത് ചെന്ന് നിന്നു. അച്ചന് പാലമരത്തിലേക്ക് നോക്കിയതും പാലമരം ആടാന് തുടങ്ങി. പാലമരത്തില് മാത്രം കാറ്റ് !!! അച്ചന്റെ നോട്ടം മെഴുകുതിരിയിലേക്ക്മാറി. പെട്ടന്ന് മെഴുകുതിരി ആരോ എടുത്ത് മാറ്റുന്നതുപോലെ വായുവി ലൂടെ പൊങ്ങി പാലമരത്തിന്റെ ചില്ലയിലേക്ക് വീണ്അപ്രത്യക്ഷമായി.\nഅച്ചനൊന്ന് ഇരുത്തി മൂളിയപ്പോള് പാലമരത്തിന്റെ ആട്ടം നിന്നു. പൂര്‍ണ്ണചന്ദ്രന് ആകാശത്ത് തെളിഞ്ഞു. ഇന്ന് വെളുത്തവാവ്ആണന്ന് അപ്പോഴാണ് അച്ചന് ഓര്‍മ്മിച്ചത്. “അച്ചോ.. അച്ചോ ..” പള്ളിമേടയില് നിന്ന് കപ്യാരുടെ വിളികേട്ട് അച്ചന് സെമിത്തേരിക്ക്\nപുറത്തുകടന്നു. ആവി പറക്കുന്ന കട്ടന് കാപ്പിയുമായി അവിരാചേട്ടന് ചാരുകസേരക്കരി കില് നില്‍പ്പുണ്ടായിരുന്നു. അച്ചന് കാപ്പി വാങ്ങി ചാരുകസേരയിലേക്കിരുന്നു.\n“ഇനി പള്ളിയടക്കട്ടെ...” അവിരാചേട്ടന് വീണ്ടും ചോദിച്ചു.\n“കുറച്ചു ദനഹാവെള്ളംകൂടി എടുത്തിട്ട് അടച്ചോ ?” അച്ചന് പറഞ്ഞയുടനെതന്നെ അവിരാ ചേട്ടന് ഒരു ചെറിയകുപ്പിയില് ദനഹാവെള്ളവും എടുത്ത് പള്ളിയടച്ചു.\n“ മുറിയില് നിന്ന് എന്റെ കുരിശുമാലയും എടുത്ത് പള്ളിമേടയും പൂട്ടിക്കോ ?”\nഅച്ചന് പറഞ്ഞതുപോലെ അവിരാചേട്ടന് പള്ളിമേടപൂട്ടിയ ഉടനെതന്നെ പള്ളിമുറ്റത്ത് ഒരു കാര് വന്നു നിന്നു. അതില് നിന്ന് ആള് ഇറങ്ങുന്നതിനു മുമ്പ് തന്നെ അച്ചന് കാറിന്റെ അടുത്തെത്തി. പിന്നിലെ ഡോര്‍തുറന്ന് അച്ചനകത്ത് കയറി.പിന്നാലെ കപ്യാരും. കാറിനുള്ളില് ഡ്രൈവറെക്കൂടാതെ മറ്റൊരാളും ഉണ്ടായിരുന്നു....\n“ശ്രദ്ധപതറാതെ വണ്ടിയോടിക്കണം... എന്തുകണ്ടാലും കേട്ടാലും ശ്രദ്ധപതറരുത്....” അച്ചന് ഡ്രൈവറോടായിട്ട് പറഞ്ഞു. “മേനാപ്പള്ളിയില് ചെന്നിട്ടേ വണ്ടി നിര്‍ത്താവൂ...” അച്ചന് തുടര്‍ന്നു. തങ്ങള് പറയാതെ തന്നെ അച്ചന് തങ്ങളുടെ വരവിന്റെ ഉദ്ദേശം മനസിലായിട്ടുണ്ടന്ന് കാറില് എത്തിയവര്‍ക്ക് മനസിലായി. അച്ചന് കണ്ണുകള് അടച്ചു പ്രാര്‍ത്ഥിച്ചു. അവിരാചേട്ടന്റെ കൈയ്യില്‍നിന്ന് കുരിശുമാല വാങ്ങി വലതുകൈക്കുള്ളില് വച്ചു.\n“പോകാം...” അച്ചന് പറഞ്ഞു. വണ്ടി മുന്നോട്ട് നീങ്ങി. തെമ്മാടിപ്പറമ്പിലെ പാലമരത്തില് അപ്രത്യക്ഷമായ മെഴുകുതിരി വീണ്ടുംപാലമരത്തില് പ്രത്യക്ഷപ്പെട്ടു. പെട്ടന്ന് അതൊരു അഗ്നിഗോളമായി മാറി. എന്നിട്ട് കാര് പോയ ദിക്കിലേക്ക് നീങ്ങി. കാര് തിരക്കുള്ള റോഡില് നിന്ന് തിരക്ക് കുറഞ്ഞവഴിയിലേക്ക് നീങ്ങി. നിലാവെളിച്ചം ശരിക്ക് പരന്നിരുന്നു. അച്ചന് കണ്ണുകള് അടച്ച്പുറകിലേക്ക് ചാരിക്കിടക്കുകയായിരുന്നു.അച്ചന്റെ വലതുകൈയ്യിലെ കുരിശുമാലയിലെ ക്രൂശിതരൂ‍പത്തില് നിന്നുള്ള ചൂട് അച്ചന്റെകൈവള്ളയിലേക്ക് പടര്‍ന്നു. അച്ചന് കണ്ണുകള് തുറന്നു. അച്ചന്റെ ചുണ്ടുകളില് പ്രാര്‍ത്ഥനാമന്ത്രങ്ങള് നിറഞ്ഞു. കാറിനെ ലക്ഷ്യമാക്കി വരുന്ന ഒരഗ്നിഗോളം അച്ചന് അകക്കണ്ണില് കണ്ടു.\n“ യാത്രമുടക്കാന് അവര് പുറപ്പെട്ടു കഴിഞ്ഞു...എന്തുകണ്ടാലും വണ്ടി നിര്‍ത്തരുത് ...”അച്ചന് വീണ്ടും ഡ്രൈവറെ ഓര്‍മ്മപ്പെടുത്തി.അഗ്നിഗോളം കാറിനോട് അടുത്തുകൊണ്ടിരുന്നു. അച്ചന് തന്റെ താടിരോമങ്ങളില് നിന്ന് രണ്ടെണ്ണം പിഴുതു.ആ രണ്ടു താടിരോമങ്ങളും തമ്മില് കൂട്ടിക്കെട്ടി കാറിന്റെ ഡോറിലൂടെ വെളിയിലേക്ക് ഇട്ടു. നക്ഷത്രവേഗത്തില് ആ താടിരോമങ്ങള് മാനത്തേക്ക്പാഞ്ഞു. നിമിഷങ്ങള്‍ക്കകം ഒരു വെള്ളിടി മുഴങ്ങി. നിലാവ് പരന്ന മാനത്ത് നിന്ന് മഴത്തുള്ളികള് വീണു. പെട്ടന്ന് അതൊരുപെരുമഴയായിത്തീര്‍ന്നു. കാറിലേക്ക് പതിക്കാനായി വന്നുകൊണ്ടിരുന്നു അഗ്നി‌ഗോളം അണഞ്ഞു. മഴ നിലച്ചു. മുന്നിലുള്ള വഴികളിലൊന്നും മഴപെയ്തിട്ടാല്ലായിരുന്നു.\nഅച്ചന്‍വീണ്ടും പിന്‍സീറ്റിലേക്ക് ചാരി. ഹെഡ് ലൈറ്റിന്റെ പ്രകാശത്തില് കാറിന്റെ മുന് ഗ്ലാസിലേക്ക് എന്തോ പറന്നുവരുന്നത് ഡ്രൈവര് കണ്ടു. അതൊരു ചെറിയ നരിച്ചീറായി രുന്നു. മുന്‍ഗ്ലാസില് അത് പറ്റിപ്പിടിച്ചുകിടന്നു. ഗ്ലാസിലേക്ക് പറന്നു പറ്റിപ്പിടിക്കുന്ന നരിച്ചീറുകളുടെ എണ്ണംക്കൂടിക്കൂടിവന്നു. നൂറുകണക്കിന് വാവലുകള് കാറിനുനേരെ പറന്നുവരുന്നത് ഡ്രൈവര് കണ്ടു. വാവലുകള്‍ഒരുമിച്ച് ഗ്ലാസില് വന്നടിച്ചാല് ഗ്ലാസ് തകരുമെന്ന് അയാള്‍ക്ക് തോന്നി.\n“അച്ചോ....” അയാള് അച്ചനെ വിളിച്ചുകൊണ്ട് പെട്ടന്നയാള് വണ്ടി വെട്ടിച്ചു. പെട്ടന്നയാ ളുടെ കാലുകള് ബ്രേക്കിലും ആക്സിലേറ്ററിലും അമര്‍ന്നു. റോഡില് നിന്ന് തെന്നിമാറിയ കാര് വീണ്ടും റോഡിലേക്ക് തന്നെ കയറി. അച്ചന് സീറ്റില് നിന്ന് നിവര്‍ന്നു. നൂറുകണക്കിന് വാവലുകള് തങ്ങളുടെ കാ‍റിനു ചുറ്റും പറക്കുന്നത് അച്ചന് കണ്ടു. അവയുടെ ശബ്ദ്ദം കാറിനുള്ളില്‍പ്പോലും മുഴങ്ങി.\n“വണ്ടി മുന്നോട്ട് തന്നെ വിട്ടോ.... വാവലുകള് കാഴ്ച് മറച്ചാലും വണ്ടി നിര്‍ത്തരുത് ... ദൈവം നമ്മളെ കാക്കും...” അച്ചന് പ്രാര്‍ത്ഥനകള് ഉരുവിട്ടു.\nകാറിനുചുറ്റും വാവലുകള് കാഴ്ച് മറച്ചുകൊണ്ട് ചിറകടിച്ച് പറന്നു. അവ ശക്തിയായി മുന് ഗ്ലാസില് വന്നടിച്ചു. ഗ്ലാസില് പൊട്ടല് വീണുതുടങ്ങി.പലപ്പോഴും ഡ്രൈവറുടെ നിയന്ത്രണ ത്തില് നിന്ന് വണ്ടിപാളി.\n“ഗീവര്‍ഗീസ് പുണ്യാളാ കാത്തുകൊള്ളണേ...” അച്ചന്റെ പ്രാര്‍ത്ഥന കാറിനുള്ളില് നിന്ന് ഉയര്‍ന്നു. കാറിന്റെ മുന് ഗ്ലാസില് നിന്ന് ഒരു ഭാഗം അടര്‍ന്നു. “പുണ്യാളാ കൈവിടരുതേ...” അച്ചന് നിലവിളിച്ചു. അകലെ നിന്ന് ഒരു കുതരകുളമ്പടി മുഴങ്ങി. അത് അടുത്തടുത്ത് വരുന്നു. വായുവില് എന്തോആയുധം പുളയുന്ന സീല്‍ക്കാര ശബ്ദ്ദം... കാറിനുമുകളിലേക്ക് പറന്ന വാവലുകള് രക്തം ഒലിപ്പിച്ച് നിലത്തേക്ക് വീണു. കാറിനുചുറ്റും പൊടിഉയര്‍ന്നു. വാവലുകള് കൂട്ടത്തോടെ പറന്നുയര്‍ന്നു വടക്കോട്ട് പറന്നു. കുതിരകുളമ്പടി ശബ്ദ്ദം അകന്നു പോയി.\nമേനാപ്പള്ളി തറവാടിനു മുന്നില് കാര് നിന്നു. അച്ചനെകാത്ത് തറവാട്ടിലുള്ളവരെല്ലാം ഉണ്ടാ‍യിരുന്നു. എന്തോ ആപത്ത് സംഭവിച്ചതുപോലെആയിരുന്നു അവരുടെ മുഖഭാവം. അച്ചന് ആരോടും സംസാരിക്കാതെ തറവാടിനകത്തേക്ക് കയറി നിലവറവാതില് തള്ളി ത്തുറന്നു. പെട്ടന്ന്കെടാവിളക്കിലേക്ക് മച്ചിന് പുറത്തുനിന്ന് ഒരു പല്ലി വീണു. നിലവിള ക്കിലെ എണ്ണ അത് വലിച്ചുകുടിച്ചു . വിളക്ക് കരിന്തിരി കത്താന് തുടങ്ങി.\n“ആരോ പ്രാര്‍ത്ഥനകളും നൊയ്മ്പുകളും തെറ്റിച്ചു അല്ലേ...?” അച്ചന്റെ ചോദ്യത്തിന് ആരും മറുപിടി പറഞ്ഞില്ല.\nഅച്ചന് നിലവറയില് നിന്ന് പുറത്തേക്ക് ഇറങ്ങി തറവാടിനു പിന്നിലുള്ള കാഞ്ഞിര മരത്തി നടുത്തേക്ക് ചെന്നു. അച്ചന് മരത്തിനു ഒരു വലം വച്ചു.“അപശകുനമാണല്ലോ... തറവാട്ടിലുള്ളവരെല്ലാം പെട്ടന്ന് പ്രാര്‍ത്ഥനാമുറിയില് എത്തുക....” അച്ചന് അതുപറഞ്ഞിട്ട് തറവാട്ടിലേക്ക് നടന്നു.\nവടക്കോട്ട് പറന്നുപോയ വാവലുകള് കൂട്ടത്തോടെ പള്ളിസെമിത്തേരിയിലെ തെമ്മാടി പ്പറമ്പിലെ പാലമരത്തില് തൂങ്ങിക്കിടന്നു. അവ ഒരുമിച്ച്പാലമരത്തിനു കീഴിലുള്ള തെമ്മാടിക്കുഴിയിലേക്ക് പറന്നിറങ്ങി അപ്രത്യക്ഷമായി. പെട്ടന്ന് തെമ്മാടിക്കുഴിയിലെ കല്ലുകള് ഇളകാന് തുടങ്ങി.മണ്ണ് തനിയെ പിളര്‍ന്നുമാറി. തെമ്മാടിക്കുഴിയില് നിന്ന് ഒരു അസ്ഥികൂടം ഉയര്‍ന്നുവന്നു. അതിന്റെ പല്ലുകള്‍ക്ക് ചുവന്ന നിറമായിരുന്നു.പെട്ടന്ന് പാല മരത്തില് പൂക്കള് ഉണ്ടായി. ഒരിളം കാറ്റ് പാലമരത്തെകടന്നു പോയി. പാലപൂക്കള് പൊഴിഞ്ഞു. പൂക്കള് പൊഴിഞ്ഞു വീണത്തെമ്മാടിക്കുഴിയില് നിന്ന് ഉയര്‍ന്നുവന്ന അസ്ഥികൂടത്തിലേക്ക് ആയിരുന്നു. അസ്ഥികൂടം പതിയെ പതിയെ മനുഷ്യരൂപമായി മാറി. നിമിഷങ്ങള്‍ക്കകം ആ അസ്ഥികൂടം സുന്ദരിയായ ഒരു സ്ത്രിയായി മാറി. അവളുടെ നിതംബം മറഞ്ഞുകിടക്കുന്ന മുടിയിലേക്ക് പാലപ്പൂക്കള്‍വീണു. പാലപ്പൂവിന്റെ മണം വ്യാപിച്ചു. അവളുടെ നാസികയില് വിയര്‍പ്പ് പൊടിഞ്ഞു. അവള് പതിയെ അന്തരീക്ഷത്തിലേക്ക് ഉയരാന് തുടങ്ങി.\nമേനാപ്പള്ളി തറവാടിന്റെ പ്രാര്‍ത്ഥനാമുറിയില് തറവാട്ടംഗങ്ങളെല്ലാം കടന്നുവന്നു. തരകനച്ചന് ക്രൂശിതരൂപത്തിന്റെ മുന്നിലെ വിളക്ക് തെളിയിച്ചു.“എല്ലാവരും എത്തിയോ?” അച്ചന് ചോദിച്ചു.\n“ഇല്ലച്ചോ... ലിഷന് മാത്രം എത്തിയിട്ടില്ല....” മറുപിടി പറഞ്ഞ ആളുടെ ശബ്ദ്ദം പതറിയിരുന്നു...\n“അയാളെ ഇനി കാത്തിരിന്നിട്ട് കാര്യമില്ല.... മറ്റുള്ളവര്‍ക്ക് ആപത്തൊന്നും വരാതെ സൂക്ഷിച്ചിട്ടാവാം ഇനി അയാളുടെ രക്ഷ ...” അച്ചന്റെ വാക്കുകള്‍തറവാട്ടഗംങ്ങള്‍ക്കിടയില് മ്ലാനത പരത്തി. ഒരുമിച്ചുള്ള പ്രാര്‍ത്ഥനകഴിഞ്ഞ് അച്ചന് നിലവറ വാതില് വീണ്ടും തുറന്നു. കരിന്തിരികത്തിക്കൊണ്ടിരുന്നനിലവിളക്കിന്റെ തിരി അല്പം നീട്ടി എണ്ണ ഒഴിച്ച് അച്ചന് വിളക്ക് കത്തിച്ചു. അച്ചന് കണ്ണുകള് അടച്ചു. നിലവിളക്കില് നിന്ന് രണ്ട് തിരികള് എടുത്ത് അച്ചന് കൈകളില് കത്തിച്ചു പിടിച്ചു.\n“അവളെ തടയണം... തടഞ്ഞേ പറ്റൂ...”അച്ചന് കൈകളില് ഇരിക്കൂന്ന കത്തിച്ച് വിളക്കത്തിരികളോടായി പറഞ്ഞിട്ട് മുകളിലേക്ക് എറിഞ്ഞു. കത്തിജ്വലിച്ചുകൊണ്ട് ആ തിരികള് നിലവറയുടെ ജനാലയിലൂടെ പറന്നുപോയി\nPosted by ഷിബു മാത്യു ഈശോ തെക്കേടത്ത് at 12/28/2008 10:15:00 PM3comments:\nLabels: മാന്ത്രിക കഥ\nPosted by ഷിബു മാത്യു ഈശോ തെക്കേടത്ത് at 12/15/2008 08:04:00 AM2comments:


തലക്കനം കൂടുതലുള്ള മമ്മൂട്ടിയെക്കുറിച്ചാണ് ഏവർക്കും പറയാനുള്ളത്. മികച്ച നടനെന്ന ദേശീയ അംഗീകാരത്തിന് ഏറ്റവുമധികം തവണ അർഹനായ നടനെന്ന പെരുമയെല്ലാം നിലനിൽക്കുമ്പോഴും ജാഡക്കാരനെന്ന പേരാണ് മലയാള സിനിമാലോകം മെഗാതാരത്തിനു ചാർത്തിക്കൊടുത്തത്. ലോകസിനിമാ വേദികള...\nഅജിത്തിന്റെ കുത്തിന് പിടിച്ച് ഇടിച്ചാൽ മോഹൻലാലിന്റെ സിനിമാ ഹിറ്റാവും! ഇടി കൊണ്ടില്ലെങ്കിൽ കുടുംബം പട്ടിണിയിലാകും; ഒരു വില്ലന്റെ സിനിമാക്കഥ ഇങ്ങനെ..\nതിരുവനന്തപുരം: സിനിമയിൽ എല്ലോഴും ഹീറോ തന്നെയാണ് ശ്രദ്ധേയ കേന്ദ്രം. നായകന്റെ വീരശൂര പരാക്രമങ്ങൾ കണ്ട് പ്രക്ഷേകർഡ കൈയടിക്കും. എന്നാൽ ഇങ്ങനെ നായകന്റെ അടിയേറ്റു വാങ്ങാനായി മാത്രം ജനിച്ച ചിലരുണ്ട്. പ്രധാന വില്ലന്റെ അനുചരനോ ഗുണ്ടാ നേതാവോ ആയിരിക്കും ഇത്. അങ...\nഒന്നും ചെയ്യാനില്ലെന്ന് അറിയാവുന്നതുകൊണ്ട് രാഹുൽഗാന്ധി ഉറങ്ങി; ഒന്നും മനസ്സിലാകാത്തതുകൊണ്ട് ഞാൻ മിഴിച്ചിരുന്നു; ഇന്നസെന്റിന് പറയാനുള്ളത്\nസിനിമാക്കാരിലെ രാഷ്ട്രീയക്കാരനാണ് ഇപ്പോൾ ഇന്നസെന്റ്. മലയാളികളെ ചിരിച്ചു ചിന്തിപ്പിച്ചും സിനിമാ സംഘടനയുടെ തലപ്പത്ത് വരെയെത്തിയ ഇരിങ്ങാലക്കുടക്കാരൻ. പേരിലെ നിഷ്‌കളങ്കത ജീവതത്തിൽ തുടരുന്നു. അതുകൊണ്ട് തന്നെ ശത്രുക്കളായെത്തുന്നവരും ഇന്നച്ചന്റെ ബന്ധുക്കളാക...\nരണ്ട് സിനിയമിലെ നായിക വേഷം രണ്ടും സൂപ്പർഹിറ്റ്. ഒരു സിനിയമിൽ അതിഥി താരം. നിക്കി ഗൽറാണിയെന്ന ബാംഗ്ലൂരുകാരിയ മലയാള സിനിയമിലെ ഹിറ്റുകളുടെ തോഴിയാണ്. വെളുത്ത് നീണ്ട് സുന്ദരമായ ചിരിയോടെ മലയാളി മനസ് കീഴടക്കിയ നിക്കി ആദ്യസിനിയമിൽ അഭിനയിക്കുമ്പോൾ മലയാളം വാക്ക...\nഅച്ഛന്റെ വില്ലത്തരം പ്രേക്ഷകർ സ്വീകരിച്ചു; മകൻ സിനിമയിൽ ക്ലിക്ക് ആകാതെ പോയി; ബാലൻ കെ നായരുടെ മകൻ മേഘനാഥൻ സിനിമാക്കാരനിൽ നിന്നും കർഷകനായ കഥ..\nവില്ലൻ വേഷത്തിൽ ബാലൻ കെ നായരോളം തിളങ്ങിയ മറ്റൊരു നടൻ ഉണ്ടാകില്ല. മേക്കപ്പ് അഴിച്ചുവച്ച് നാട്ടിൻപുറത്തുകൂടി ബാലൻ കെ നായർ നടന്നുപോയപ്പോൾ കുട്ടികൾ പേടിച്ചു കരഞ്ഞ കഥ അദ്ദേഹം തന്നെ പലതവണ പറഞ്ഞിട്ടുണ്ട്. അത് തന്നിലെ വില്ലത്തരത്തിന് കിട്ടിയ അംഗീകാരമായാണ് അദ...\nഇൻഹരിഹർ നഗറിലെ മായ സിനിമയിൽ 24 വർഷം തികച്ചു; നായിക വേഷത്തിൽ നിന്നും സഹനടിയായി മാറിയ ഗീതാ വിജയൻ സിനിമാ ജീവിതത്തെ കുറിച്ച് പറയുന്നു..\nഇൻഹരിഹർ നഗറിൽ നാൽവർ സംഘത്തിന്റെ മനം കവരുന്ന സുന്ദരി.. ഈ സുന്ദരിയുടെ ഒരു നോട്ടം കിട്ടാൻ പൂവാലസംഘം കാട്ടിക്കൂട്ടുന്ന വിക്രിയകൾ കണ്ട് മലയാളികൾ 24 വർഷമായി ചിരി തുടങ്ങിയിട്ട്. ഇപ്പോഴും ആ ചിരിക്ക് യാതൊരു കോട്ടവും തട്ടിയിട്ടില്ല. സിനിമയുടെ അവസാനം വന്നിടത്തേ...\nഫഹദ് ഫാസിൽ സഹോദരനെ പോലെ; ദുൽഖർ സൽമാൻ വല്യേട്ടന്റെ മകൻ! പുതുതലമുറ നായകന്മാരെ കുറിച്ച് ദിലീപിന് പറയാനുള്ളത്..\nപുതുമുഖ താരങ്ങളെ പ്രേത്സാഹിപ്പിക്കാൻ മലയാള സിനിമയിലെ മുതിർന്ന താരങ്ങൾക്ക് മടിയാണ് എന്ന ആക്ഷേപം ഏറെകാലങ്ങളായി നിലനിൽക്കുന്നതാണ്. ഇങ്ങനെ ആക്ഷേപങ്ങൾ കേട്ട താരമാണ് ദിലീപ്. പുതുമുഖ താരങ്ങളുടെ സിനിമയിൽ ആളെ കയറ്റി കൂവിക്കുന്നു താരം എന്ന വിധത്തിലായിരുന്നു പ്...\nതീയറ്ററിൽ അരങ്ങേറുന്നത് സെൻസർ ബോർഡ് കട്ട് ചെയ്യുന്നതിലും കൂടിയ രംഗങ്ങൾ; എല്ലാ തീയറ്ററുകളിലും സിസി ടിവി ക്യാമറ വച്ച് സദാചാരം നടപ്പിലാക്കാൻ പൊലീസ്\nകോട്ടയം: കൊച്ചിയിൽ കിസ്ഓഫ് ലവ് പരിപാടി സംഘടിപ്പിച്ചത് സദാചാര പൊലീസിംഗിനെതിരിയാണ്. എന്നാൽ കോട്ടയത്തെ സിനിമാ തീയറ്ററുകളിൽ സദാചാരം നടപ്പിലാക്കാനാണ് പൊലീസിന്റെ നീക്കം. സിനിമാ തീയറ്ററുകളിൽ അരങ്ങേറുന്നത് സെൻസർ ബോർഡ് കട്ട് ചെയ്തതിനേക്കാൾ വലിയ രംഗങ്ങളാണെന്ന ...\nപരിചയപ്പെടാൻ പോയപ്പോൾ മോഹൻലാൽ അറിയാമെന്ന് പറഞ്ഞപ്പോൾ ശരിക്കും ഞെട്ടി! അഭിനയിച്ച എല്ലാ ചിത്രങ്ങളും സൂപ്പർഹിറ്റായതെങ്ങനെ നീരജ് മാധവിന് പറയാനുള്ളത്\nദൃശ്യത്തിൽ മോഹൻലാലിന്റെ കീഴിലെ ജോലിക്കാരൻ.. മെമ്മറീസിലെ മെക്കാനിക്ക്.. സപ്തമശ്രീ തസ്‌കരനിലെ മനം കവരുന്ന കള്ളൻ..ഹിറ്റായ ചിത്രങ്ങളിലെല്ലാം മെലിഞ്ഞ് നീണ്ട ഈ ചെറുപ്പക്കാരന്റെ സാന്നിധ്യമുണ്ട്. നിവിൻ പോളിക്കൊപ്പം 1983 എന്ന സിനിമയിലെ അഭിനയവും മറക്കാൻ സാധിക്...\nലൈംഗികവ്യാപാരം; നഗ്‌നതാ പ്രദർശനം; ലൈസൻസില്ലാത്ത നാക്കിന്റെ പ്രകടനം; വിവാദങ്ങളിൽ നിറഞ്ഞ ദക്ഷിണേന്ത്യൻ നായികമാരുടെ കഥ\nസിനിമയുടെ കൂടപ്പിറപ്പാണ് വിവാദങ്ങളും ഗോസിപ്പുകളും. അതിന് ഹോളിവുഡെന്നോ ബോളിവുഡെന്നോ പ്രാദേശികസിനിമകളെന്നോ യാതൊരു വ്യത്യാസവുമില്ല. താരതമ്യേന സിനിമാനടിമാരെക്കുറിച്ചാണ് ഗോസിപ്പുകളും വിവാദങ്ങളും പെട്ടെന്ന് പടർന്ന് പിടിക്കുന്നത്. അഴകുള്ള പെൺമണികളെക്കുറിച്ച...\nഗുജറാത്തിലെ പാഴ്‌സി കുടുംബപാരമ്പര്യമുള്ള കനേഡിയൻ അഭിനേത്രിയാണ് നസ്‌നീൻ കോൺട്രാക്ടർ. 1982 ഓഗസ്റ്റ് 26ന് മുംബൈയിലാണ് നസ്‌നീൻ ഭൂജാതയായത്. സിബിസിയിൽ 2008-2009 കാലഘട്ടത്തിൽ പ്രക്ഷേപണം ചെയ്ത ദി ബോർഡറിലെ ലൈല ഹൗറാനി എന്ന കഥാപാത്രത്തിലൂടെയാണ് അവർ ശ്രദ്ധേയയായത...\nകഴിഞ്ഞയാഴ്ച ഇറങ്ങിയ ഏഴ് ചിത്രങ്ങൾ മുടിച്ചത് 14 കോടി; ബിജു മേനോനെ നായകനാക്കാൻ മടിച്ചവർ മൂക്കത്ത് വിരൽ വെയ്ക്കുന്നു; മൂന്നാംവാരവും കടന്ന് വെള്ളിമൂങ്ങയുടെ കുതിപ്പ്\nതിരുവനന്തപുരം: കോടികൾ മുടക്കി മലയാള സിനിമ എടുക്കുന്നത് കള്ളപ്പണം വെളുപ്പിക്കാനാണോ എന്ന സംശയം പലതവണ ആദായ നികുതി വകുപ്പ് ഉയർത്തിയിട്ടുണ്ട്. ഈ സംശയം കൂടുതൽ ബലപ്പെടുത്തുന്നതാണ് കഴിഞ്ഞയാഴ്‌ച്ച പുറത്തിറങ്ങിയ സിനിമകളുടെ ഗതി ഓർക്കുമ്പോൾ. 14 കോടി രൂപയാണ് മലയാ...\nസരിത ചൗധരി; കാമസൂത്രയിലൂടെ ഇംഗ്ലീഷ് സിനിമാപ്രേക്ഷകരെ മോഹിപ്പിച്ച ഇന്ത്യൻ താരുണ്യം\nമീരാ നായർ സംവിധാനം ചെയ്ത മിസിസിപ്പി മസാലയിലൂടെ ശ്രദ്ധേയയായ അഭിനേത്രിയാണ് സരിത കാതറീൻ ലൂയീസ് ചൗധരി. സരിത ചൗധരി എന്ന പേരിലാണവർ അറിയപ്പെടുന്നത്. ദി പെരെസ് ഫാമിലി(1995), കാമ സൂത്ര; എ ടെയിൽ ഓഫ് ലൗ(1996) എന്നീ ചലച്ചിത്രങ്ങളിലെ അവരുടെ പ്രകടനവും ശ്രദ്ധേയമായി...\nഇന്ത്യക്കാരായ മാതാപിതാക്കളുടെ മകളായി പിറന്ന് ബ്രിട്ടനിലെയും അമേരിക്കയിലെയും ചലച്ചിത്രരംഗത്തും ടെലിവിഷൻ രംഗത്തും ശോഭിച്ച അഭിനേത്രിയാണ് രേഷ്മ ഷെട്ടി. യുഎസ്എ നെറ്റ് വർക്കിൽ പ്രക്ഷേപണം ചെയ്ത റോയൽ പെയിൻസ് എന്ന സീരീസിലെ അഭിനയത്തിലൂടെയാണ് രേഷ്മ ശ്രദ്ധേയയായത...\nറെബേക്ക ഹേസൽവുഡ്; ഇന്ത്യയുടെയും ഇംഗ്ലണ്ടിന്റെയും അഭിനയപാരമ്പര്യത്തിന്റെ തിളക്കം\nഇന്ത്യയുടെയും ഇംഗ്ലണ്ടിന്റെയും സംയുക്തപാരമ്പര്യവുമായി ഇംഗ്ലീഷ് ചലച്ചിത്രരംഗത്ത് തിളങ്ങുന്ന അഭിനയപ്രതിഭയാണ്. റെബേക്ക ഹേസൽവുഡ്. വെയിൽസിൽ ജനിച്ച് റെബേക്ക കിങ്‌സ് വിൻഫോർഡിലാണ് വളർന്നത്. ബ്രെട്ടൺ ഹാളിൽ നിന്നും ഇംഗ്ലീഷ് സാഹിത്യത്തിൽ അവർ ബിരുദം നേടിയിട്ടുണ്...


കാണാതെ വിശ്വസിക്കുന്നവർ - Sathyadeepam\n|^| Home -> Suppliments -> Familiya -> കാണാതെ വിശ്വസിക്കുന്നവർ\nമിഥുനമഴയില് കുതിര്‍ന്ന്, ഒരു ദുക്റാന തിരുനാള്‍കൂടി.\nമൂവായിരം വര്‍ഷത്തിലേറെ പഴക്കമുള്ള, ഏഷ്യയിലെ ഏറ്റവും വലിയ തുറമുഖമായിരുന്ന, മുസ്രിസിലാണ് എ.ഡി. 52-ല് മാര്‍ത്തോമാശ്ലീഹാ കപ്പലിറങ്ങിയതെന്നു വിശ്വസിക്കപ്പെടുന്നു. കൊടുങ്ങല്ലൂരിനോടു ചേര്‍ന്നുള്ള ചേരരാജ്യ തലസ്ഥാനമായ മഹോദയപുരത്തുള്ള മാല്യങ്കരയിലാണ്, ശ്ലീഹ തന്‍റെ പ്രേഷിതപ്രവര്‍ത്തനത്തിനു തുടക്കമിട്ടത്.\nതോമാശ്ലീഹായുടെ ഭാരതപ്രവേശവുമായി ബന്ധപ്പെട്ട് നിരവധി ഐതിഹ്യങ്ങളും, കഥകളും, ഗാനസമാഹാരങ്ങളും സഭാചരിത്രങ്ങളില് നിറഞ്ഞുനില്‍ക്കുന്നു. അതിലൊന്ന് ഇപ്രകാരമാണ്.\n“യേശു, യരുശലേമിലെ ഒരു ഗ്രാമീണചന്തയില് നില്‍ക്കുകയായിരുന്നു. അപ്പോഴാണ് ഇന്തൊ-പാര്‍ത്ഥിയന് രാജാവായ ഗൊണ്ടാഫറസ് അയച്ച, അബ്ബാനസ് എന്ന വ്യാപാരി, കൊട്ടാരം നിര്‍മ്മിക്കാന് ഒരു ആശാരിയെ തിരക്കി ശില്‍പികളുടെ നാടായ പാലസ്തീനായിലെ ചന്തയിലെത്തിയത്. ഇത് മനസിലാക്കിയ യേശു അബ്ബാനസിനോടു പറഞ്ഞു: “ആശാരിയായ ഒരു അടിമ എനിക്കുണ്ട്. അയാളെ വേണമെങ്കില് വില്‍ക്കാം. കുറച്ചുമാറി നിന്നിരുന്ന ‘ജൂദാ തോമ’ എന്ന തോമാശ്ലീഹായെ യേശു ചൂണ്ടിക്കാണിച്ചു. വിലയുടെ കാര്യത്തിലും ധാരണയായി. അങ്ങനെ അപ്പസ്തോലനായ തോമസിന്‍റെ ഇന്ത്യയിലേക്കുള്ള യാത്ര ആരംഭിച്ചു.\nവ്യാപാരിയോടൊപ്പം ഇന്ത്യയിലെത്തിയ, ശില്പിയും ആശാരിയുമായ തോമസിനെ ഗൊണ്ടാഫെറസ് രാജാവ് കൊട്ടാരം നിര്‍മ്മിക്കുന്നതിനുള്ള ചുമതലയേല്‍പ്പിച്ചു. ഇതിനായി ധാരാളം പണവും നല്‍കി. എന്നാല് അദ്ദേഹം, അതു പാവങ്ങള്‍ക്കു വീതിച്ചുനല്‍കി. ഇതറിഞ്ഞ് കുപിതനായ രാജാവ്, തോമായെ കാരാഗൃഹത്തിലടച്ചു.\nഈ അവസരത്തില് രാജാവിന്‍റെ സഹോദരന് മരിക്കുകയും, സ്വര്‍ഗ്ഗത്തിലെത്തിയശേഷം രാജാവായ സഹോദരന് ഒരു സന്ദേശം നല്‍കാനായി തിരിച്ചുവരികയും ചെയ്തു. “സ്വര്‍ഗ്ഗത്തില് രാജാവിനുവേണ്ടി തോമസ്, ഒരു കൊട്ടാരം പണിതിരിക്കുന്നു എന്നായിരുന്നു സന്ദേശം.” ഇതുകേട്ട് സന്തുഷ്ടനായ രാജാവ്, തോമസിനെ കാരാഗൃഹത്തില്‍നിന്നും മോചിപ്പിച്ചു.\n“തോമായുടെ നടപടികള്” എന്ന കൃതിയിലാണ് ഈ കഥ വിവരിക്കുന്നത്. സുറിയാനി ഭാഷയിലെഴുതിയ ഈ കൃതി മൂന്നാം നൂറ്റാണ്ടില് രചിക്കപ്പെട്ടതാണ്. എഡേസയില് രചിക്കപ്പെട്ട ഈ കൃതിക്ക് പിന്നീട്, ഗ്രീക്ക്, ലാറ്റിന്, അര്‍മേനിയന്, എതോപ്യന്, അറബി ഭാഷ്യങ്ങളുണ്ടായി.\nകഥയുടെ പൊരുള് എന്തുതന്നെയായിരുന്നാലും ക്രിസ്തു വര്‍ഷത്തിനു മുന്‍പ് യേശുവിന്‍റെ പരസ്യജീവിതകാലത്തുതന്നെ തോമാശ്ലീഹ ഭാരതത്തില് വന്നിരുന്നു എന്ന വിശ്വാസം എഡേസയിലും ഗ്രീസിലും എത്യോപ്യയിലും പേര്‍ഷ്യയിലും യൂറോപ്പിലുമെല്ലാം നിലനിന്നിരുന്നു എന്ന വസ്തുത ഇതില്‍നിന്നും വ്യക്തമാണ്.\nഅതുപോലെ മാര് തോമാശ്ലീഹായുടെ ഭാരതപ്രേഷിതത്വത്തെ കുറിച്ച് വിശദമായി വിവരിച്ചിട്ടു ള്ള ഒരു പ്രാചീന ഗാനസമാഹാരമാണ് റമ്പാന് പാട്ട്. മാര്‍തോമാശ്ലീഹായുടെതന്നെ ശിഷ്യന്മാരില് ഒരാളെന്നു വിശ്വസിക്കപ്പെടുന്ന നിരണത്തു മാളിയേക്കല് തോമാ റമ്പാന് ആണ് ഈ പാട്ടുകളുടെ മൂലരൂപത്തിന്‍റെ കര്‍ത്താവ്.\nഎ.ഡി. 1-ാം നൂറ്റാണ്ടിന്‍റെ ഉത്തരാര്‍ദ്ധത്തില് എഴുതപ്പെട്ട ഈ കൃതിയുടെ പുതിയ പതിപ്പ് എ.ഡി. 1601-ല് അതേ കുടുംബത്തിലെ 48-ാം തലമുറക്കാരനായ തോമാറമ്പാന് ചുരുക്കിയെഴുതിയതാണ്. ഇക്കാര്യം പാട്ടില്‍തന്നെ പ്രസ്താവിക്കുന്നുണ്ട്. മാളിയേക്കല് ഭവനം സ്ഥിതിചെയ്തിരുന്ന പുരയിടം ഇന്നും നിരണത്ത് നിലനില്‍ക്കുന്നു. മാര്‍ത്തോമാശ്ലീഹായുടെ ഇന്ത്യയിലേക്കുള്ള വരവും കേരളത്തിലെ പ്രേഷിത ജോലിയും ദൈവാലയസ്ഥാപനവും രക്തസാക്ഷി മരണവും ഈ പുരാതന ഗാനങ്ങളില് വിശദമായി രേഖപ്പെടുത്തിക്കാണുന്നു.\nകേരള ക്രൈസ്തവരുടെ പുരാതന ഗാനങ്ങളില് സുപ്രധാനമാണ് മാര്‍ഗ്ഗംകളിപ്പാട്ട്. കല്യാണപ്പന്തലുകളിലും തിരുനാളുകളോടനുബന്ധിച്ച് പള്ളികളുടെ തിരുമുറ്റങ്ങളിലും രാത്രികാലങ്ങളില് നടത്തിവന്നിരുന്ന ഒരു കലാരൂപമാണ് മാര്‍ഗ്ഗംകളി. വാളും പരിചയും ധരിച്ച ഭരണശൂരന്മാരുടെ വേഷത്തില് പന്ത്രണ്ടുപേര് ഒരു നിലവിളക്കിനുചുറ്റും നിന്നുകൊണ്ട് പാട്ടിനൊപ്പിച്ച് ചുവടും താളവുമെടുത്തുകളിക്കുന്ന ഒരു സൈനിക നൃത്തമാണിത്.\nഅടുത്തകാലം വരെ പുരുഷന്മാര് അവതരിപ്പിച്ചിരുന്ന ഈ വീരനൃത്തം സൈനിക വേഷവിധാനങ്ങളുപേക്ഷിച്ച്, പരമ്പരാഗത സുറിയാനി കത്തോലിക്കരായ സ്ത്രീകളുടെ ചട്ടയും മുറിയും മേക്കാമോതിരവും ധരിച്ച് പെണ്‍കുട്ടികള് ലാസ്യനൃത്തമായ് അവതരിപ്പിച്ചുവരുന്നു.\nതോമാശ്ലീഹായുടെ കാലംകഴിഞ്ഞ് 1,500 വര്‍ഷത്തിനുശേഷം പോര്‍ച്ചുഗീസുകാര് കേരളത്തില് എത്തിയ സമയത്ത് മൂന്നു ലക്ഷം സുറിയാനി ക്രിസ്ത്യാനികള് മാത്രമാണ് ഇവിടെ ഉണ്ടായിരുന്നത്. നിലവിലുണ്ടായിരുന്ന വിശ്വാസികളും ആത്മീയ നേതൃത്വം വഹിച്ചിരുന്നവരും മതപരിവര്‍ത്തനമോ പ്രേഷിതവേലയോ നടത്താതിരുന്നത് കൊണ്ടാണിത്. ദളിതരുമായി യാതൊരു സമ്പര്‍ക്കവും സവര്‍ണ്ണരായ സുറിയാനിക്രിസ്ത്യാനികള്‍ക്കുണ്ടായിരുന്നില്ല.\n1542-43 കാലഘട്ടത്തില് വിശുദ്ധ ഫ്രാന്‍സിസ് സേവ്യര് പ്രേഷിതപ്രവര്‍ത്തനം നടത്തിയപ്പോള് മാത്രമാണ് താഴ്ന്നജാതിക്കാര് മതപരിവര്‍ത്തനം ചെയ്യപ്പെട്ടത്. അദ്ദേഹം തീരദേശങ്ങള് കേന്ദ്രീകരിച്ചാണ് പ്രവര്‍ത്തിച്ചിരുന്നത്. ആ കാലഘട്ടത്തില് അധികാരിവര്‍ഗ്ഗമായിരുന്ന, പോര്‍ച്ചുഗീസുകാരുടെ മതത്തിലേക്ക് മാറുകയെന്നത്, ദളിതരെ സംബന്ധിച്ചിടത്തോളം ഒരു വലിയ കാര്യമായിരുന്നു.\nതോമാശ്ലീഹ പഠിപ്പിച്ച സുറിയാനിയില് ആരാധന നടത്തുന്നവരാണ് സുറിയാനി ക്രിസ്ത്യാനികള്. സമൂഹത്തില് ഉന്നതമായ സ്ഥാനമാണ് അവര്‍ക്കുണ്ടായിരുന്നത്. താഴ്ന്നജാതിക്കാര് അവര്‍ക്ക് വഴിമാറിക്കൊടുത്തിരുന്നു. താഴ്ന്നജാതിക്കാരുടെ സാമീപ്യമോ സ്പര്‍ശനമോ മൂലം അശുദ്ധമാക്കപ്പെട്ട പദാര്‍ത്ഥങ്ങള് ശുദ്ധീകരിക്കുന്നതിന്, സുറിയാനി ക്രിസ്ത്യാനികളുടെ സ്പര്‍ശനം മതിയെന്ന് ഉയര്‍ന്നജാതി ഹിന്ദുക്കള് കരുതിയിരുന്നു (ഭാരത സഭാ ചരിത്രം, പേജ് 191).\nമരണം സംഭവിച്ചാല് അശുദ്ധിയുടെ കാലം ബ്രാഹ്മണര്‍ക്ക് 10 ദിവസവും, സുറിയാനി ക്രിസ്ത്യാനികള്‍ക്ക് 11 ദിവസവും, ക്ഷത്രിയന്മാര്‍ക്ക് 12 ദിവസവും, നായന്മാര്‍ക്ക് 15 ദിവസവുമാണ് (ഭാരത സഭാ ചരിത്രം, പേജ് 193).\nബ്രാഹ്മണരെപ്പോലെ സുറിയാനിക്കാരനായ വരന്, വധുവിന്‍റെ കഴുത്തില് താലി കെട്ടിയാണ് വിവാഹം നടത്തുക. പള്ളിയില് നിന്ന് വീട്ടില് വരുന്ന വധൂവരന്മാരെ നിറപറയും നിലവിളക്കുംവെച്ച് സ്വീകരിക്കുമായിരുന്നു (ഭാരത സഭാ ചരിത്രം, പേജ് 192-193).\nഇന്നും കേരള ക്രൈസ്തവര് ഹൈന്ദവ ആചാരങ്ങളായ താലി കെട്ട്, പുടവ കൊടുക്കല് (മന്ത്രം ജപിച്ച പുതുവസ്ത്രം-മന്ത്രകോടി) എന്നിവ ആചരിച്ചു വരുന്നു.\nജാതിവ്യവസ്ഥ അനുസരിച്ച്, അക്കാലത്തെ സുറിയാനിക്കാരായ പുരുഷന്മാര് കാതുകുത്തി കടുക്കനിടുകയും മുടി നീട്ടി വളര്‍ത്തി കുടുമ കെട്ടിവയ്ക്കുകയും ചെയ്തിരുന്നു. നമ്പൂതിരിമാരുടെ ചില ഭക്ഷണക്രമങ്ങളും സുറിയാനി ക്രിസ്ത്യാനികള് തുടര്‍ന്നിരുന്നു.\nതോമാശ്ലീഹാക്കു മുന്നില് അന്ന് യേശു തുറന്നുകാട്ടിയ ചോരകിനിയുന്ന വിലാപ്പുറവും ആണിപ്പഴുതുകളും ഇന്ന് നമ്മെനോക്കി കേഴുകയാണ്. രണ്ടായിരം വര്‍ഷങ്ങള് കഴിഞ്ഞിട്ടും അത്ഭുതങ്ങളും അടയാളങ്ങളും അന്വേഷിക്കുന്ന തിരക്കിലാണ് നമ്മള്. മനസിന്‍റെ ഇരുള്‍മുറിയില് കരുണാര്‍ദ്രമായ ആജ്ഞാവചനം വീണ്ടും മുഴങ്ങുന്നു. “നിന്‍റെ വിരല് ഇവിടെ കൊണ്ടുവരിക.”


Gold Smuggling Case | സ്വര്‍ണക്കടത്ത് കേസ്: പ്രതികള്‍ക്ക് ബിനാമി സ്വത്തുണ്ടെന്ന് സംശയം പ്രകടിപ്പിച്ച് ആദായ നികുതി വകുപ്പ് – News18 Malayalam\nനികുതി അടയ്ക്കാത്ത പണം സ്വപ്നയുടെ ലോക്കറില് നിന്നും കണ്ടെത്തിയിരുന്നു. ഈ പശ്ചാത്തലത്തില് കൂടിയാണ് ആദായ നികുതി വകുപ്പിന്റെ നീക്കം.\nLast Updated : September 19, 2020, 18:36 IST\nകൊച്ചി: സ്വര്‍ണക്കടത്ത് കേസിലെ പ്രതികള്‍ക്ക് ബിനാമി സ്വത്തുണ്ടെന്ന് സംശയംപ്രകടിപ്പിച്ച് ആദായ നികുതി വകുപ്പ്. ഈ സാഹചര്യത്തിൽ സ്വപ്ന സുരേഷ് ഉൾപ്പെടെ ഒന്‍പത് പ്രതികളെയും ചോദ്യം ചെയ്യണമെന്നാവശ്യപ്പെട്ട് ആദായ നികുതി വകുപ്പ് എറണാകുളം സാമ്പത്തിക കുറ്റാന്വേഷണ കോടതിയില് അപേക്ഷ നല്‍കി. സ്വപ്നയെ കൂടാതെ പി എസ് സരിത്, സന്ദീപ് നായര്. കെ ടി റമീസ് , ഹംജദ് അലി, ജലാല്, മുഹമ്മദ് ഷാഫി, മുഹമ്മദ് അന്‍വര്, ഇ സെയ്തലവി എന്നിവരെ ചോദ്യം ചെയ്യാനാണ് അപേക്ഷ നൽകിയിരിക്കുന്നത്.\nനികുതി അടയ്ക്കാത്ത പണം സ്വപ്നയുടെ ലോക്കറില് നിന്നും കണ്ടെത്തിയിരുന്നു. ഈ പശ്ചാത്തലത്തില് കൂടിയാണ് ആദായ നികുതി വകുപ്പിന്റെ നീക്കം. പ്രതികളുടെ പണത്തിന്റെയും വിലപിടിപ്പുള്ള വസ്തുക്കളുടെയും ഉറവിടം വ്യക്തമല്ല. വരുമാനം ആസ്തി എന്നീവ കൃത്യമായി പരിശോധനയ്ക്ക് വിധേയമാക്കണമെന്നും പ്രതികള് ആദായനികുതി നിയമത്തിലെ വ്യവസ്ഥകള് ലംഘിച്ചിട്ടുണ്ടെന്നും ആദായ നികുതി വകുപ്പ് കോടതിയെ അറിയിച്ചു.\nപ്രതികള്‍ക്ക് ബിനാമി സ്വത്തുണ്ടന്ന് ആദായ നികുതി വകുപ്പ് സംശയിക്കുന്നുണ്ട്. ഇത് കണ്ടെത്തണമെങ്കിൽ പ്രതികളെ വിശദമായി ചോദ്യം ചെയ്യണമെന്നാണ് ആദായ നികുതി വകുപ്പ് വ്യക്തമാക്കുന്നത്. അപേക്ഷ കോടതി ചൊവ്വാഴ്ച പരിഗണിക്കും.\nFirst published: September 19, 2020, 18:36 IST


യുദ്ധസന്നാഹവുമായി പാകിസ്ഥാന് | Pakistan to redeploy troops from Afghan border - Malayalam Oneindia\nഇസ്ലാമബാദ്: അഫ്ഗാന് അതിര്‍ത്തിയില് അണിനിരത്തിയിരിക്കുന്ന പാക് സൈനികരെക്കൂടി ഇന്ത്യന് അതിര്‍ത്തിയില് വിന്യസിക്കാന് പാകിസ്ഥാന് തീരുമാനിച്ചു. പാക് പ്രസിഡന്റ് മുഷാറഫിന്റെ വക്താവ് മെയ് 31 വെള്ളിയാഴ്ച സിഎന്‍എന് വാര്‍ത്താഏജന്‍സിയോട് വെളിപ്പെടുത്തിയതാണ് ഈ വിവരം.\nഅത്തരമൊരു നീക്കത്തെക്കുറിച്ച് ചിന്തിക്കുകയാണെന്ന് മുഷാറഫ് വ്യാഴാഴ്ച സൂചന നല്കിയിരുന്നു. എന്നാല് ഇക്കാര്യത്തില് തീരുമാനമെടുത്തെന്ന് മേജര് ജനറല് റഷീദ് ഖുറേഷിയാണ് വ്യക്തമാക്കിയത്. അഫ്ഗാന് അതിര്‍ത്തിയില് എത്ര പാക് സൈനികരുണ്ടെന്ന് വ്യക്തമല്ല. ഇപ്പോള് തന്നെ ഇന്തോ-പാക് അതിര്‍ത്തിയില് ആയിരക്കണക്കിന് സൈനികരെ പാക് പട്ടാളം അണിനിരത്തിയിട്ടുണ്ട്. കൂടുതല് പാക് സൈനികര് എത്തുന്നതോടെ അതിര്‍ത്തിയില് സംഘര്‍ഷം മൂര്‍ച്ഛിക്കും.\nഅഫ്ഗാന് അതിര്‍ത്തിയില് നിന്ന് പാക് പട്ടാളത്തെ പിന്‍വലിച്ചാല് തീവ്രവാദത്തിനെതിരെ അമേരിക്ക നടത്തിവരുന്ന പോരാട്ടത്തിന് വന് തിരിച്ചടിയേല്ക്കുമെന്ന് അന്താരാഷ്ട്രസമൂഹം ഭയപ്പെടുന്നു. അഫ്ഗാനിസ്ഥാനില് നിന്ന് അല്‍ക്വെയ്ദ-താലിബാന് തീവ്രവാദികള് പാകിസ്ഥാനിലേക്ക് കടക്കാതിരിക്കാനാണ് അഫ്ഗാന് അതിര്‍ത്തിയില് പാക്പട്ടാളത്തെ വിന്യസിച്ചത്.\nതാലിബാന്-അല്‍ക്വെയ്ദ ശക്തികളെ വേരോടെ പിഴുതെറിയാനാണ് അമേരിക്കയുടെ ശ്രമം. അതിനാല് പാകിസ്ഥാന്റെ പുതിയ തീരുമാനം അമേരിക്കയ്ക്ക് തിരിച്ചടിയാണെന്നതില് സംശയമില്ല. ഈ സാഹചര്യത്തില്, ഏതുവിധേനയും പാകിസ്ഥാന്റെ ഈ നീക്കം തടയാനാണ് യുഎസ് പ്രതിരോധസെക്രട്ടറി ഡൊണാള്‍ഡ് റംസ്ഫീല്‍ഡിനെത്തന്നെ തിരക്കിട്ട് പാകിസ്ഥാനിലേക്കയക്കാന് അമേരിക്ക തീരുമാനിച്ചത്. റംസ്ഫീല്‍ഡ് ഇന്ത്യും സന്ദര്‍ശിക്കും.\nwar malayalam news fundamentalist donald rumsfield


കൊവിഡ് 19 ആശുപത്രി ഡയറക്റ്ററിയുമായി ട്രൂകോളര് | Future Kerala\nകൊവിഡ് 19 ആശുപത്രി ഡയറക്റ്ററിയുമായി ട്രൂകോളര്\nഇന്ത്യയിലെ കൊവിഡ് ബാധിതര്‍ക്ക് സ്വന്തം പ്രദേശത്തെ ആശുപത്രികളും പരിചരണ കേന്ദ്രങ്ങളും എളുപ്പം കണ്ടെത്താന് സഹായിക്കുന്നതാണ് ഡയറക്റ്ററി\nന്യൂഡെല്‍ഹി: ടെലിഫോണ് സെര്‍ച്ച് എന്‍ജിനും കോളര് ഐഡി സേവന ദാതാക്കളുമായ ട്രൂകോളര് ഇന്ത്യയില് കൊവിഡ് 19 ആശുപത്രി ഡയറക്റ്ററി അവതരിപ്പിച്ചു. ഇന്ത്യയിലെ കൊവിഡ് ബാധിതര്‍ക്ക് സ്വന്തം പ്രദേശത്തെ ആശുപത്രികളും പരിചരണ കേന്ദ്രങ്ങളും എളുപ്പം കണ്ടെത്താന് സഹായിക്കുന്നതാണ് ഈ ഡയറക്റ്ററി.\nആപ്പില്‍തന്നെയാണ് ഡയറക്റ്ററി നിര്‍മിച്ചിരിക്കുന്നത്. മെനുവില് നിന്നോ ഡയലറില്‍നിന്നോ ആക്‌സസ് ചെയ്യാന് കഴിയുമെന്ന് കമ്പനി വാര്‍ത്താക്കുറിപ്പില് അറിയിച്ചു. രാജ്യത്തെ വിവിധ സംസ്ഥാനങ്ങളില് കൊവിഡ് ചികിത്സയ്ക്കായി പ്രത്യേകം സജ്ജീകരിച്ച ആശുപത്രികളുടെ ടെലിഫോണ് നമ്പറുകളും വിലാസവും ഉള്‍പ്പെടുന്നതാണ് ഡയറക്റ്ററി. സര്‍ക്കാരിന്റെ ഔദ്യോഗിക ഡാറ്റബേസുകളില്‍നിന്നാണ് ഇതിനായി വിവരങ്ങള് ശേഖരിച്ചത്.\nആവശ്യമായ വിവരങ്ങള് വേഗത്തില് കണ്ടെത്തുന്നതിന് സെര്‍ച്ച് ബട്ടണ് നിങ്ങളെ സഹായിക്കും. എന്നാല് ആശുപത്രികളില് കിടക്കകള് ലഭ്യമാണോയെന്ന വിവരം ലഭിക്കില്ല.\nഎല്ലാ ദിവസവും അപ്‌ഡേറ്റ് ചെയ്യുമെന്നും ഇന്ത്യയിലെ പരമാവധി പ്രദേശങ്ങളിലെ പരമാവധി ആശുപത്രികളും അവയുടെ ഫോണ് നമ്പറുകളും ലഭ്യമാക്കാന് ശ്രമിക്കുമെന്നും ട്രൂകോളര് വ്യക്തമാക്കി. പുതിയ ഫീച്ചര് ലഭിക്കുന്നതിന് പ്ലേ സ്റ്റോര് സന്ദര്‍ശിച്ച് ആപ്പ് അപ്‌ഡേറ്റ് ചെയ്യണം. തല്‍ക്കാലം ആന്‍ഡ്രോയ്ഡ് ഡിവൈസുകളില് മാത്രമായിരിക്കും ഈ ഡയറക്റ്ററി ലഭിക്കുന്നത്.\nPrevious ‘ഇമേഴ്‌സീവ് വ്യൂ’ ഫീച്ചര് അവതരിപ്പിക്കുന്നതായി സൂം\nNext ‘എക്‌സ്‌റ്റെന്‍ഡഡ് റാം’ സവിശേഷതയോടെ വിവോ വി21 5ജി


ക്ഷേത്രമുറ്റത്തെ ആര്.എസ്.എസ് മാര്‍ച്ച്: പ്രതിഷേധവുമായി വിശ്വാസികള് – Chandrika Daily\nBy chandrika Monday November 7, 2016 06:25 am\nക്ഷേത്രമുറ്റത്തെ ആര്.എസ്.എസ് മാര്‍ച്ച്: പ്രതിഷേധവുമായി വിശ്വാസികള്\nകാസര്‍കോട്: ക്ഷേത്രമുറ്റത്ത് ആര്.എസ്.എസ് റൂട്ട് മര്‍ച്ച് നടത്തിയതിനെ തുടര്‍ന്ന് ബുദ്ധിമുട്ടിലായ വിശ്വാസികള് പ്രതിഷേധവുമായി രംഗത്ത്. കാസര്‍ക്കോട്ടെ മല്ലികാര്‍ജുനെ ക്ഷേത്ര മുറ്റത്താണ് ആര്.എസ്.എസ് അഭ്യാസ പ്രകടനം നടത്തിയത്. ഇവിടെ…\nകാസര്‍കോട്: ക്ഷേത്രമുറ്റത്ത് ആര്.എസ്.എസ് റൂട്ട് മര്‍ച്ച് നടത്തിയതിനെ തുടര്‍ന്ന് ബുദ്ധിമുട്ടിലായ വിശ്വാസികള് പ്രതിഷേധവുമായി രംഗത്ത്. കാസര്‍ക്കോട്ടെ മല്ലികാര്‍ജുനെ ക്ഷേത്ര മുറ്റത്താണ് ആര്.എസ്.എസ് അഭ്യാസ പ്രകടനം നടത്തിയത്. ഇവിടെ നടന്ന മാര്‍ച്ചില് ഇരുന്നോറോളം ആര്.എസ്.എസ് പ്രവര്‍ത്തകര് പങ്കെടുത്തിരുന്നു. നഗരത്തില് നടന്ന റൂട്ട് മാര്‍ച്ചിന്റെ ഒരുക്കത്തിനു വേണ്ടിയാണ്\nഅതിരാവിലെ തന്നെ ആര്‍എസ്എസ് പ്രവര്‍ത്തകര് ക്ഷേത്രത്തില് എത്തിയത്. എന്നാല് ഇവരുടെ മാര്‍ച്ചും അഭ്യാസ മുറകളും കാരണം രാവിലെ ക്ഷേത്രത്തിലെത്തിയ സ്ത്രീകളടക്കമുള്ള വിശ്വാസികള് അകത്തേക്ക് കടക്കാന് ബുദ്ധിമുട്ട് നേരിടുകയായിരുന്നു. ഇത് ചൂണ്ടിക്കാട്ടിയാണ് ദേവസ്വം ബോര്‍ഡിനും സര്‍ക്കാറിനും പരാതി നല്‍കാന് വിശ്വാസികളൊരുങ്ങുന്നത്. ദേവസ്വം ബോര്‍ഡിന് കീഴിലുള്ള ക്ഷേത്രങ്ങളില് ആര്.എസ്.എസ് ശാഖ നടത്താനനുവദിക്കില്ലെന്ന് ദേവസ്വം മന്ത്രി കടകം പള്ളി സുരേന്ദ്രന് വ്യക്തമാക്കിയിരുന്നു.


അക്വേറിയത്തിലെ ജലസസ്യങ്ങൾ ഒരുക്കുമ്പോൾ ഈ കാര്യങ്ങൾ ശ്രദ്ധിച്ചില്ലെങ്കിൽ അപകടം\nBy: Priyanka Menon Published on: 06 December, 2021 9:30 AM IST\nഅക്വേറിയത്തിലെ ജലസസ്യങ്ങൾ ഒരുക്കുമ്പോൾ\nഅക്വേറിയത്തിൽ അലങ്കാര ജലസസ്യങ്ങൾ വളർത്തുമ്പോൾ പ്രധാനമായും നാം ശ്രദ്ധിക്കേണ്ടത് ടാങ്കിന്റെ നീളം,വീതി, ഉയരം തുടങ്ങിയവയാണ്. ഇതു കൂടാതെ ഇനങ്ങളും ഇവയുടെ എണ്ണവും തീരുമാനിക്കേണ്ടത് അത്യന്താപേക്ഷിതമാണ്. ജലസസ്യങ്ങൾ നട്ടു പരിപാലിക്കാൻ പ്രത്യേക മിശ്രിതം ലഭ്യമാണ്. അക്വേറിയത്തിലെ പിൻഭാഗത്ത് നിന്ന് മുൻഭാഗത്തേക്ക് നേരിയ ചെരിവ് കിട്ടുന്ന വിധത്തിലാവണം മിശ്രിതം നിറയ്ക്കാൻ.\nഅക്വേറിയത്തിലെ ഏറ്റവും ആദ്യഭാഗത്ത് അരിപ്പ സംവിധാനവും അത് മുഴുവനായി മറക്കുന്ന വിധത്തിൽ മിശ്രിതവും നിറയ്ക്കണം. ശുദ്ധജലം ആവശ്യത്തിന് നിർത്തിയശേഷം ചെടികൾ നടാം. വേരു ഭാഗമോ, കിഴങ്ങ് മാത്രമോ മിശ്രിതത്തിൽ ഇറക്കി ഉറപ്പിക്കുന്ന വിധത്തിലാണ് ചെടികൾ നടേണ്ടത്. ചെടികളിൽ ഒച്ച്, പരാത ജീവികൾ,പായൽ ഇവ ഉണ്ടെങ്കിൽ നീക്കംചെയ്യാൻ ചെടി മുഴുവനായി ഒരു ശതമാനം പൊട്ടാസ്യം പെർമാംഗനേറ്റ് ലായനിയിൽ കുറച്ചുസമയം മുക്കിവെച്ച ശേഷം നടുക.\nവീട്ടില് സന്തോഷവും സമൃദ്ധിയും കൊണ്ടുവരാന് അലങ്കാര മത്സ്യങ്ങള്; കൂടുതല് വിവരങ്ങള്\nനല്ല ആകൃതിയിലുള്ള പാറകൾ, ചിപ്പി ഇവയും അക്കോറിയം കൂടുതൽ ആകർഷകമാക്കാൻ ഉപയോഗിക്കാം. ചെറുസസ്യങ്ങൾ അലങ്കാര വസ്തുക്കളിൽ വെച്ചുപിടിപ്പിക്കാൻ ആകും. ഇതിനായി നന്നായി ഉണങ്ങിയ പാറയിൽ സൂപ്പർ ഗ്ലൂ ഉപയോഗിച്ച് ചെടികളുടെ വേര് ഭാഗം മാത്രം ഒട്ടിക്കുക. ഉണങ്ങിയശേഷം ടാങ്കിലേക്ക് ഇറക്കി സ്ഥാപിക്കാം മുകൾ നിരപ്പിൽ ഭംഗിയാക്കാൻ മാർബിൾ, പോളിഷ് ചെയ്ത മാർബിൾ കല്ലുകൾ, ഉപ്പ് നീക്കംചെയ്ത് കടൽ തീരം, മണൽ എന്നിവ പ്രയോജനപ്പെടുത്താം. അക്വേറിയത്തിൽ പ്രാണവായു ലഭിക്കാൻ എയറേറ്റർ ഉപയോഗിക്കാം. അക്വേറിയത്തിൽ കൃത്രിമ പ്രകാശം കിട്ടാൻ എൽ ഇ ഡി ട്യൂബുകളും ഉപയോഗിക്കാം. പ്രകാശം അധികമാകാതെ ശ്രദ്ധിക്കണം കാരണം പ്രകാശം അധികമായാൽ അക്വേറിയത്തിലെ വശങ്ങളിലും ചെടികളിലും പായൽ വളരും. ജലത്തിലെ കാർബൺ ഡൈ ഓക്സൈഡ് അളവ് അനുസരിച്ചാണ് ചെടികൾ ഭക്ഷണം കഴിക്കുക. ചെടികൾക്ക് ശരിയായ രീതിയിൽ ശ്വസനം നടക്കുവാൻ വിപണിയിൽ ലഭ്യമായ കാർബൺഡയോക്സൈഡ് ടാബ്ലറ്റുകൾ നല്ലതാണ്. ജലത്തിനു മുകളിൽ വളർന്നുവരുന്ന തണ്ടുകൾ നീക്കുന്നത് ചെടികളിൽ കൂടുതൽ ശാഖ ഉണ്ടാക്കാൻ കാരണമാകും.\nWhen growing ornamental plants in the aquarium we should mainly consider the length, width and height of the tank. In addition it is essential to determine the items and their number.\nകേടുവന്ന ഇലകൾ അപ്പോൾ തന്നെ നീക്കിയാൽ പായലിനെ ഒരു പരിധി വരെ പരിഹരിക്കാം. മീനുകൾക്ക് നൽകുന്ന തീറ്റ അമിതമായാൽ അവയുടെ അവശിഷ്ടം മൂലം പായൽ വളരാൻ ഇടയാക്കും. മത്സ്യങ്ങളുടെ വിസർജം ഒരു പരിധിവരെ ചെടികൾ വളർച്ചയെ ത്വരിതപ്പെടുത്തും.\nEnglish Summary: Danger if these things are not taken care of while preparing the aquatic plants in the aquarium\nനായ പ്രേമികൾക്ക് എന്നും പ്രിയം ബീഗിലിനോട്\nകോഴികൾക്ക് കൂട് ഒരുക്കുമ്പോൾ ഈ കാര്യങ്ങൾ അറിഞ്ഞിരിക്കണം, ഇല്ലെങ്കിൽ രോഗബാധ കൂടും\nകോഴികളുടെ വിരശല്യം മാറ്റി മുട്ട ഉൽപാദനം കൂട്ടാം; നാടൻ പ്രതിവിധികൾ\nപ്രസവത്തെ തുടർന്ന് പശു വീണുപോയാൽ\nആട് വളർത്തലിന് വായ്പ നേടൂ, ആദായം വർധിപ്പിക്കൂ; പൂർണ്ണമായ വിവരങ്ങൾ\nപയർ കൃഷി ചെയ്യൂ, കാലിത്തീറ്റയ്ക്ക് ചിലവുകുറഞ്ഞ ഒരു രീതി പറഞ്ഞുതരാം


പ്ലാസ്റ്റിക് ഗ്ലാസ്സുകൾക്ക് പകരം ഫ്രൂട്ട് തോടുകളിൽ ജ്യൂസ് വിളമ്പി ഒരു കട | Innovative idea of fruit serving in fruit shells\nപ്ലാസ്റ്റിക് ഗ്ലാസ്സുകൾക്ക് വിട, ജ്യൂസ് നല്‍കുന്നത് പഴത്തോടുകളില്; ഹിറ്റായി രാജയുടെ കട\nBangalore, First Published 11, Feb 2020, 10:42 AM IST\nകടയെ കുറിച്ചും, അതിൻ്റെ നൂതന പ്ലാസ്റ്റിക് രഹിത ബിസിനസ്സ് രീതിയെകുറിച്ചും സാമൂഹ്യ മാധ്യമങ്ങളിൽ ആളുകൾ പ്രശംസിക്കുകയും ചെയ്യുന്നുണ്ട്.\nഇന്ന് ലോകം നേരിടുന്ന ഏറ്റവും വലിയ വിപത്തുകളിൽ ഒന്നാണ് പ്ലാസ്റ്റിക്ക് മലിനീകരണം. ഇങ്ങനെ ഉപയോഗിച്ച് വലിച്ചെറിയുന്ന പ്ലാസ്റ്റിക് മാലിന്യം ഗുരുതരമായ പല ആരോഗ്യപ്രശ്നങ്ങളും ഉണ്ടാക്കുന്നു. അതിനെ പ്രതിരോധിക്കാനായി ആളുകൾ പതുക്കെ പ്രകൃതി സൗഹൃദ ഉല്പന്നങ്ങളിലേക്ക് മാറുകയാണ് ഇന്ന്. കർണാടകയിലെ ഒരു ജ്യൂസ് ഷോപ്പ് അത്തരമോരു വിപ്ലവകരമായ മാറ്റത്തിന് തുടക്കം കുറിക്കുകയാണ്.\nബെംഗളൂരുവിലെ മല്ലേശ്വരത്തെ 'ഈറ്റ് രാജ' ഒരു തിരക്കേറിയ ജ്യൂസ് കടയാണ്. സ്വാദേറിയ ജ്യൂസ് ലഭിക്കുന്ന ആ കടയിൽ ആളുകൾക്ക് ജ്യൂസ് നൽകുന്നത് പ്ലാസ്റ്റിക് ഗ്ലാസുകളിൽ അല്ല. പകരം പഴങ്ങളുടെ തോടുകളിലാണ്. "സോഷ്യൽ മീഡിയയിലൂടെയും യൂട്യൂബിലൂടെയുമാണ് ഞങ്ങൾ ഇതിനെ കുറിച്ച് അറിയാൻ തുടങ്ങിയത്. ഈ പുതിയ സംരംഭം വളരെ പെട്ടെന്ന് തന്നെ ജനങ്ങൾ ഏറ്റെടുത്തു. ഒരിക്കൽ ഉപയോഗിച്ച തോടുകൾ ചുമ്മാ വലിച്ചെറിയാതെ അവർ കന്നുകാലികൾക്ക് ഭക്ഷണമായി നൽകുകയും ചെയ്യുന്നു" അവിടെ സ്ഥിരമായി പോകുന്ന ആളുകൾ പറഞ്ഞു.\nനിരവധി വ്ളോഗുകളിലും, ബ്ലോഗുകളിലും ബെംഗളൂരുവിലെ ഒരേയൊരു സീറോ-വേസ്റ്റ് ജ്യൂസ് ഷോപ്പിനെ കുറിച്ചുള്ള വാർത്തകൾ നിറയുകയാണ്. കടയെ കുറിച്ചും, അതിൻ്റെ നൂതന പ്ലാസ്റ്റിക് രഹിത ബിസിനസ്സ് രീതിയെകുറിച്ചും സാമൂഹ്യ മാധ്യമങ്ങളിൽ ആളുകൾ പ്രശംസിക്കുകയും ചെയ്യുന്നുണ്ട്. “ജ്യൂസ് ഷോപ്പ് എന്ന ആശയം പൂർണ്ണമായും പരിസ്ഥിതി സൗഹാര്‍ദ്ദപരമാണ്. മാലിന്യങ്ങൾ ഇല്ലാതാക്കാനും, പ്ലാസ്റ്റിക് ഉപയോഗം തടയാനും ഇത് നല്ലൊരു മാർഗ്ഗമാണ്” ഷോപ്പ് ഉടമ രാജ പറഞ്ഞു.\nപരിസ്ഥിതി സംരക്ഷണം മാത്രമല്ല, സാമൂഹ്യ പ്രതിബദ്ധതയുടെ കാര്യത്തിലും ഈ കട പിന്നോട്ടല്ല. ഫ്രൂട്ട് ഷെല്ലിൽ ജ്യൂസ് വിൽക്കുന്നതിനുപുറമെ, പുകവലി ഉപേക്ഷിക്കാനും പരിസ്ഥിതി വൃത്തിയായി സൂക്ഷിക്കാനും ആളുകളെ പ്രോത്സാഹിപ്പിക്കുന്നതിനായി സൗജന്യ ജ്യൂസും ഈ ഷോപ്പ് വാഗ്ദാനം ചെയ്യുന്നു.\n"പല സ്ഥലങ്ങളിൽ നിന്നും നിരവധി ആളുകളാണ് ജ്യൂസ് കുടിക്കാനായി ഇവിടെ വരുന്നത്" രാജ പറഞ്ഞു. ഇവിടത്തെ മറ്റൊരു പ്രത്യേകത എല്ലാ ദിവസവും കട തുറന്നിരിയ്ക്കും എന്നതാണ്. പ്ലാസ്റ്റിക് ഉപയോഗം തടയാൻ സ്വന്തമായി സ്റ്റീൽ കപ്പുകൾ കൊണ്ടുവരുന്ന ആളുകൾക്ക് 20 രൂപയ്ക്ക് ജ്യൂസും ഇവിടെ നൽകപ്പെടും. പ്ലാസ്റ്റിക് ഉപേക്ഷിക്കുന്നതിന് ഒരു വലിയ പ്രോത്സാഹനമായിത്തീരുകയാണ് ഈ കട.


nia | സിആപ്ട് വാഹനത്തിന്റെ യാത്ര വഴിയിൽ അൽഖ്വയ്ദാ ഭീകർ എത്തിയോ? അറസ്റ്റിലായവർക്ക് പ്രാദേശിക സഹായം കിട്ടിയെന്നും വിലയിരുത്തൽ; സ്വർണ്ണ കടത്തിലൂടെ എത്തിയ പണം തീവ്രവാദ പ്രവർത്തനത്തിന് വഴിമാറ്റിയോ എന്നതിലും അന്വേഷണം; ഇടനിലക്കാർക്ക് വേണ്ടി വല വീശി എൻഐഎ; അറസ്റ്റിലായവർ പാലിച്ചത് പാക് കമാണ്ടർ ഹംസയുടെ നിർദ്ദേശങ്ങൾ; എല്ലാത്തിനും നേതൃത്വം കൊടുത്തത് പാതാളത്ത് അറസ്റ്റിലായ മുർഷിദ്; കാശ്മീരിലേക്കും അന്വേഷണം - MarunadanMalayalee.com\nSeptember 20, 202010:36 AM IST Permalink\nകൊച്ചി : ഭീകരാക്രമണത്തിന് പദ്ധതിയിടുന്നതിനിടെ കേരളം, ബംഗാൾ എന്നിവിടങ്ങളിൽ നിന്ന് പിടിയിലായ ഭീകരർക്ക് പ്രാദേശിക സഹായം ലഭിച്ചിരുന്നതായി സംശയം. ഇതര സംസ്ഥാന തൊഴിലാളികൾ ഇവിടേയ്ക്ക് എത്തിയിട്ട് വർഷങ്ങൾ ആയെന്നതും സ്ഫോടനത്തിനുള്ള ആസൂത്രണങ്ങളും മറ്റും നടത്തണമെങ്കിൽ പ്രാദേശിക സഹായങ്ങൾ ലഭിച്ചിരിക്കാം എന്നാണ് ദേശീയ അന്വേഷണ ഏജൻസിയുടെ നിഗമനം. ഈ കേസിന് സ്വർണ്ണ കടത്തുമായി ബന്ധമുണ്ടോ എന്നും പരിശോധിക്കുന്നുണ്ട്.\nഅതേസമയം പെരുമ്പാവൂരിൽ നിന്നും കളമശേരിയിൽ നിന്നും പിടിയിലായ അൽഖ്വയ്ദ ഭീകരരെ എൻഐഎ ഇന്ന് ഡൽഹിയിൽ എത്തിക്കും. കഴിഞ്ഞ ദിവസം മൂവരേയും മജിസ്ട്രേറ്റിന് മുമ്പിൽ എത്തിച്ചിരുന്നു. ഡൽഹിയിലാണ് ഇവർക്കെതിരെ കേസ് ഫയൽ ചെയ്തിരിക്കുന്നത്. മുർഷിദ് ഹസൻ, ഇയാക്കൂബ് ബിശ്വാസ്, മൊഷാറഫ് ഹൊസൻ എന്നിവരാണ് കൊച്ചിയിൽ നിന്നും അറസ്റ്റിലായത്. ബംഗാൾ കേന്ദ്രീകരിച്ചുള്ള ഭീകര സംഘടനയിലെ അംഗങ്ങളാണിവർ. ദിവസങ്ങളായി ഇവർ എൻഐഎയുടെ നിരീക്ഷണത്തിലായിരുന്നു. ഖുറാനുമായി പോയ സിആപ്ട് വാഹനം കോതമംഗലത്ത് എത്തിയെന്ന സൂചനകളുണ്ടായിരുന്നു. സ്വർണ്ണ കടത്തിന് പിന്നിലും തീവ്രവാദ ഫണ്ടിംഗാണെന്ന സംശയവും സജീവമായിരുന്നു. ഈ സാഹചര്യത്തിലാണ് ഇവർക്കുള്ള പ്രാദേശിക സഹായത്തെ കുറിച്ച് അന്വേഷിക്കുന്നത്.\nകൂടുതൽ പേരെ ഇവർ കേരളത്തിൽ നിന്ന് അൽഖ്വയ്ദയിലേക്ക് റിക്രൂട്ട് ചെയ്തിട്ടുണ്ടോ എന്നും പരിശോധിക്കുന്നുണ്ട്. കഴിഞ്ഞ മുർഷിദ് ഹസൻ പാക് കമാണ്ടറുമായി നിരന്തരം ബന്ധപ്പെട്ടിരുന്നു. പാക്കിസ്ഥാനിലുള്ള ഇവരുടെ കമാൻഡർ ഉറപ്പുനൽകിയിരുന്ന ആയുധങ്ങൾക്കായി ജമ്മു കശ്മീർ, ഡൽഹി എന്നിവിടങ്ങളിലേക്ക് പോകാനായി തയ്യാറെടുക്കവേയാണ് ഇവർ അറസ്റ്റിലായത്. സ്ഫോടകവസ്തുക്കൾ ഉണ്ടാക്കുന്നതിനായി അലുമിനിയം പൗഡർ, പൊട്ടാസ്യം പെർക്ലോറേറ്റ് എന്നീ രാസവസ്തുക്കൾ ഇവർ സംഭരിച്ചിരുന്നുവെന്നാണ് വിവരങ്ങൾ. അറസ്റ്റ് ചെയ്ത ചിലർ താമസിച്ചിരുന്ന ഇടങ്ങളിൽ നിന്ന് പൈപ്പുകൾ, വയറുകൾ, സ്വിച്ചുകൾ, ബോൾട്ടുകൾ, തീവ്രവാദവുമായി ബന്ധപ്പെട്ട പുസ്തകങ്ങൾ എന്നിവ എൻഐഎ കണ്ടെടുത്തിട്ടുണ്ട്.\nരാജ്യത്ത് വിവിധ ഇടങ്ങളിലായി വലിയതോതിൽ ചാവേർ ആക്രമണങ്ങൾ ഉൾപ്പെടെയുള്ള ഭീകരാക്രമണങ്ങൾക്ക് അൽഖ്വായ്ദ പദ്ധതിയിട്ടിരുന്നുവെന്നാണ് വിവരം. വാട്ട്സ്ആപ്പ് വഴിയാണ് ഇവർ ആശയവിനിമയം നടത്തിയിരുന്നതെന്നും എൻഐഎ പറയുന്നു. കേരളത്തിൽ നിന്ന് അറസ്റ്റിലായ മുർഷിദ് ഹസ്സൻ പശ്ചിമ ബംഗാളിൽ തീവ്രചിന്താഗതിക്കാരായവരുടെ ഇടയിൽ സാമാന്യം അറിയപ്പെടുന്ന ആളാണ്. സമൂഹമാധ്യമങ്ങളിൽ വിദ്വേഷകരമായ പോസ്റ്റുകൾ ഇട്ടിരുന്നു ഇയാൾ. ഇയാളാണ് ഇന്ത്യയിലെ സംഘത്തെ ഏകോപിപ്പിക്കുകയും ധനസമാഹരണം നടത്തുകയും ചെയ്തിരുന്നത്.\nഹസ്സനാണ് പാക്കിസ്ഥാനിലെ അൽഖ്വായ്ദ കമാൻഡറുമായി ബന്ധപ്പെട്ടിരുന്നത്. കശ്മീരിലേക്കും അവിടെ നിന്ന് ഡൽഹിയിലേക്കും ആയുധങ്ങൾ എത്തിക്കാമെന്ന് ഇയാൾ ഹസ്സന് ഉറപ്പ് നൽകിയിരുന്നുവെന്നാണ് റിപ്പോർട്ടുകൾ. അറസ്റ്റിലായ ഭീകരരിൽ ചിലർ നാടൻ തോക്കുകളും നിർമ്മിച്ചിരുന്നു. മൊസാറഫ് ഹൊസ്സീൻ, ലിയു യീൻ അൻസാരി, നജ്മുസ് സാഖിബ്, യീക്കൂബ് ബിശ്വാസ്, അതിതുർ റഹ്മാൻ, അബു സുഫിയാൻ, അൽ മമൂം കമൽ തുടങ്ങിയവരും സ്ഫോടകവസ്തുക്കളും പണവും കണ്ടെത്തിക്കൊണ്ടിരിക്കുകയായിരുന്നു.\nഇന്ത്യയിൽ വിവിധ നഗരങ്ങൾ കേന്ദ്രീകരിച്ചു പ്രവർത്തിക്കുന്ന ഭീകരവാദ സംഘങ്ങളെ പറ്റിയുള്ള വിവരങ്ങൾ എൻഐഎയ്ക്ക് നേരത്തെ തന്നെ ലഭിച്ചിരുന്നു. ഇതിന്റെ അടിസ്ഥാനത്തിൽ വിവിധയിടങ്ങളിൽ രഹസ്യമായി നടത്തിയ പരിശോധനയിലാണ് അൽഖ്വായ്ദ ബന്ധമുള്ള മൂന്ന് ഭീകരരെ കേരളത്തിൽ നിന്നും ആറ് പേരെ ബംഗാളിലെ മുർഷിദാബാദിൽ നിന്നും എൻഐഎ അറസ്റ്റ് ചെയ്തത്. ഡൽഹി ഉൾപ്പെടെ ഇന്ത്യയിലെ വിവിധ നഗരങ്ങളിൽ സ്‌ഫോടനമടക്കമുള്ള ഭീകരപ്രവർത്തനങ്ങൾ ഇവർ പദ്ധതിയിട്ടിരുന്നു എന്നും എൻഐഎ കണ്ടെത്തിയിട്ടുണ്ട്. അറസ്റ്റിലായവർ ബോംബ് നിർമ്മാണത്തിലും വിദഗ്ധരായിരുന്നു.\nലാപ്‌ടോപ്പുകൾ, മൊബൈലുകൾ, സ്ഫോടക വസ്തുക്കൾ, ആയുധങ്ങൾ എന്നിവ എൻഐഎ സംഘം ഇവരുടെ താമസ സ്ഥലങ്ങളിൽ നിന്നും കണ്ടെടുത്തിട്ടുണ്ട്. ഭീകരവാദത്തിനായുള്ള ധനസമാഹരണത്തിന് ഇവർ പദ്ധതിയിട്ടിരുന്നു. പാക് അൽഖ്വയ്ദ സമൂഹ മാധ്യമം വഴി ഭീകരാക്രമണത്തിനുള്ള പരിശീലനങ്ങൾ ഇവർക്ക് നൽകിയിരുന്നു. ആക്രമണത്തിനുള്ള സ്ഫോടക വസ്തുക്കൾ ഡൽഹിയിലോ, ജമ്മു കശ്മീരിലോ എത്തിച്ചു നൽകാനാണ് ഇവർ പദ്ധതി തയ്യാറാക്കിയത്.\nഅതിനാൽ തന്നെ ഇവരുടെ ഇടനിലക്കാരായി പ്രവർത്തിച്ചവർ ഉണ്ടാകാമെന്നും അത്തരക്കാരെ കണ്ടെത്തുന്നതിനുള്ള അന്വേഷണത്തിലേക്കാണ് എൻഐഎ പോകുന്നതെന്നും സൂചനയുണ്ട്. ഇതുമായി ബന്ധപ്പെട്ട് അന്വേഷണം വിപുലമാക്കി കഴിഞ്ഞു.\nദേവീന്ദർ സിംഗും കൂട്ടാളികളും എൻഐഎ കസ്റ്റഡിയിൽ\nമാലിയിൽ 50 പേരുടെ ജീവനെടുത്ത ഭീകരാക്രമണം ബാഗ്ദാദിയെ വധിച്ചതിന്റെ 'ബ്ലഡ് റിവെഞ്ച്'


ഒമാൻ പരിസ്ഥിതി വിഭാഗം ഡ്രോൺ ഉപയോഗിച്ച് 10 ലക്ഷം കണ്ടൽ ചെടികള് വെച്ചുപിടിപ്പിക്കും | OMANLIVE\nHomeOMANഒമാൻ പരിസ്ഥിതി വിഭാഗം ഡ്രോൺ ഉപയോഗിച്ച് 10 ലക്ഷം കണ്ടൽ ചെടികള് വെച്ചുപിടിപ്പിക്കും\nഒമാൻ പരിസ്ഥിതി വിഭാഗം ഡ്രോൺ ഉപയോഗിച്ച് 10 ലക്ഷം കണ്ടൽ ചെടികള് വെച്ചുപിടിപ്പിക്കും\nഡ്രോൺ ഉപയോഗിച്ച് വിത്തിറക്കി ഒമാൻ പരിസ്ഥിതി വിഭാഗം. രാജ്യം ഹരിതവത്കരിക്കുന്ന പദ്ധതിയുടെ ഭാഗമായി അൽ വുസ്ത ഗവർണറേറ്റിലെ മഹൂത്തിലാണ് ഡ്രോൺ ഉപയോഗിച്ച് തീരദേശങ്ങളിൽ കണ്ടൽ ചെടികളുടെ വിത്തിറക്കിയത്. ഒമാനിൽ ആദ്യമായാണ് ഇത് പരീക്ഷിക്കുന്നതെന്നും അധികൃതർ അറിയിച്ചു.\nപെട്രോളിയം ഡവലപ്‌മെന്റ് ഒമാന്റെ സഹകരണത്തോടെ പത്ത് ലക്ഷം കണ്ടൽ ചെടികളാണ് രാജ്യത്ത് വെച്ചുപിടിപ്പിക്കുന്നത്. കഴിഞ്ഞ ദിവസങ്ങളിൽ പരിസ്ഥിതി പ്രവർത്തകരുടെ ഉൾപ്പടെ സഹകരണത്തോടെ വിവിധ ഇടങ്ങളിൽ കണ്ടൽ ചെടികൾ വെച്ചുപിടിപ്പിച്ചിരുന്നു.\nവിവിധ ഗവർണറേറ്റുകളിലായി വ്യത്യസ്ത ഇനത്തിൽ പെട്ട പത്ത് ലക്ഷം മരങ്ങളാണ് പരിസ്ഥിതി മന്ത്രാലയം വെച്ചുപിടിപ്പിക്കുന്നത്. മൂന്ന് വർഷം നീണ്ടു നിൽക്കുന്നതാണ് പദ്ധതി. പദ്ധതിയിലൂടെ മലമുകളിലും താഴ് വാരങ്ങളിലും മരങ്ങളുടെ സാന്നിധ്യം വർധിപ്പിക്കും.\nPrevious articleഉന്നത വിദ്യാഭ്യാസ സ്ഥാപനങ്ങളിലെ സീറ്റുകളുടെ എണ്ണം 17.4% വര്‍ധിച്ചു\nNext articleപ്രവാസികള്‍ക്കും ആധാര് കാര്‍ഡ് ഉണ്ടാക്കാനാകുമോ? UIDAI തീരുമാനം ഇങ്ങനെ